Ўш шаҳар коменданти: Сизни уришса, менга мурожаат қилинг!\nКурсан Асанов Озодлик билан суҳбатда аксар ўшлик ўзбеклар тилга олаëтган муаммолар кўламини кичрайтиришга уринди.\nЎшнинг турли маҳаллаларидан Озодликка тинимсиз келаëтган шикоятлар¸ хусусан шаҳар марказида қирғиз гуруҳининг милиция ва ҳарбийлар кўз ўнгида ўзбекларни калтаклаëтгани ҳақидаги конкрет мисолларга жавоб берган шаҳар коменданти Курсан Асанов шундай маслаҳат берди.\nОзодликка аксар ўшликлардан келаëтган шикоятлар моҳиятини бир жойга жамлаб¸ уларга жавоб олиш ниятида Ўш шаҳар коменданти Курсанбек Асановга мурожаат қилдик.\nОзодлик: Суҳбатни қайноқ ҳақидаги фактлардан бошласак. Ўш шаҳар мэрияси биноси олдида 7 июл куни икки аёл, 9 июл куни бир эркак ва яна икки аёл қирғиз миллатига мансуб аёллар гуруҳи томонидан калтакланди. Шаҳар мэрияси ва бу майдон теварагида жойлашган Ички ишлар бошқармаси, ОВИР биноларини қўриқлаб турган милиция, аскарлар жанжалга аралашмади, қуруқ томошабин бўлди. Шаҳар мэрияси расмийси буни тасдиқлади, аммо сабабини изоҳлашдан бош тортди. Бу айни кунларда бизга келаётган шу каби фактлардан фақат икки донаси. Жабр чеккан ўшликлар конкрет савол бермоқда: “Ўшда тартибни сақлаши керак бўлган куч ишлатар тузилмалари ходимлари бугун кимга бўйсунмоқда ва нега бизни қирғизлар ураётганда улар фақат томоша қилиб туришибди?” Биринчи бўлиб ана шу саволга жавоб берсангиз.\nКурсанбек Асанов: Ўшдаги бугунги ижтимоий-сиёсий вазият ва оператив ҳолат “барқарор”, деб баҳоланмоқда. Бу ҳамма шаҳарликларга маълум. Сизнинг саволингизга келадиган бўлсак, ходимларимизнинг тартиббузарликларга нисбатан чора кўрмаётгани, бепарволиги ҳақидаги фикрларга мутлақо қўшилмайман, мутлақо. Менинг иш жойим шаҳар мэриясидан, тахминан, 350-500 метр нарида жойлашган. Мэриянинг қаршисида эса изсиз йўқолганлар бўйича аҳоли мурожаатларини қабул қилиб оладиган штаб бор. Шу кунгача 60 ортиқ мурожаат келиб тушди ва у ерда эса, ҳа, қирғиз миллатига мансублар кўпчилик. Хуллас, агар шунақа калтакланиш бўйича арзлари бўлса, марҳамат, тўғридан-тўғри бизга мурожаат қилишсин. Биз буни ўрганиб чиқамиз ва қонун доирасида чора кўрамиз. Биз фуқароларимизни миллатига қараб ажратмаймиз ва бу масалада позициямиз қатъий.\nОзодлик: Жаноб Асанов, сиз Озодлик билан аввалги суҳбатда ҳам буни айтган эдингиз. Аммо шикоятлар ҳануз давом этмоқда.\nКурсанбек Асанов: Агар бизга мурожаат қилишса, биз чора кўрамиз. Мисол учун, мен Ўш Ички ишлар бошқармаси ходимлари орасида аҳоли билан ноқонуний муносабатда бўлган 13 ходимни ишдан бўшатдим. Марҳамат, агар уларни кимдир урган бўлса, тўғри бизга мурожаат қилишсин, биз қонуний чора кўрамиз. Идорамиз шаҳар мэриясидан 500 метр нарида, келишсин.\nОзодлик: Аммо шаҳар мэрияси олдида калтакланган аёллар ва эркак киши шаҳар хавфсизлик хизмати ва Ички ишлар бошқармасига ёрдам сўраб мурожаат қилган. Ички ишлар бошқармасидан ёрдам сўраб кирган аёлларни қувиб солишибди. Бу ҳақда гувоҳлар сўзлаяпти.\nКурсанбек Асанов: Мен сизга ваъда бераман, шу аёллар менга мурожаат қилсин. Менинг ишхонамда, ҳатто, эшик ҳам йўқ. Келишсин ана! Ёки сиз менга уларнинг телефон рақамларини беринг, мен сизнинг гувоҳлигингизда уларга телефон қиламан. Сиз сўрангчи улардан, менинг идорамга мурожаат қилишибдими ёки йўқми? Уларни Ички ишлар идорасига қўймасликлари мумкин эмас, бу мумкин эмас.\nОзодлик: Жаноб Асанов, жабрланганларга сизнинг телефон рақамингизни берсакчи?\nКурсанбек Асанов: Марҳамат беринг. Албатта, беринг. Шаҳарликларнинг аксарияти менинг телефон рақамимни билади. (Биз комендант билан боғланган телефон рақами: +996 550 90 17 17 — таҳр.) Яна иккинчи телефоним рақамини ҳам беришингиз мумкин: 556 72 09 66. Шунингдек, яқинлари изсиз йўқолганлар ҳам қўнғироқ қилсин, марҳамат. Бизда ҳамма мурожаатлар қайд этилади ва бир неча соатдан, бир неча кунга қадар бўлган муддат ичида сўровлари қондирилади. Мен сизга буни ваъда қиламан.\nОзодлик: У ҳолда, мана шундай сўровлардан бири, жаноб Асанов: Гўёки шаҳарда “ОБОН” (Отряд Баб Особого Назначения) деган қирғиз аёллари гуруҳи ҳаракатланаётган экан...\nКурсанбек Асанов: Ҳа¸ бўлган шунақа гуруҳ. 2005 йилда шунақа мода бўлган эди. Биринчи бор инқилоб бўлган вақтда.\nОзодлик: Бу гуруҳ ҳозир ҳам 10 – 20 кишилик кичик гуруҳларга бўлиниб, ўзбек миллатига мансуб фуқароларни калтаклаяпти, куч ишлатар тузилмалари эса бунга фақат томошабин бўлаяпти, бунга қачон чора кўрилади, деган мурожаатларни олаяпмиз, мисол учун.\nКурсанбек Асанов: Йўқ, яхши қиз мен сизга айтяпман. Қариндошларини тополмаётган, яқинлари изсиз йўқолган аёллар гуруҳи бор ростдан ҳам ва биз уларни огоҳлантирдик. Аммо, “ОБОН”ни ҳозир мен билмайман. Агар шундай ҳолат бўлса, марҳамат, менинг уяли телефон рақамларимни беринг, биз дарҳол чора кўрамиз. Биз бунақа масалада тараддудланиб ўтирмаймиз. Мен бу масалада ўзбек ёҳуд қирғиз, деб миллат ажратмайман. Шундай, деб гапиришга ҳам менинг ҳаққим йўқ. Аввал ҳам шунақа жанжаллар бўлган аслида. Ҳеч ким унга этник бўёқ бермас эди. Мана энди Ўш воқеаларидан кейин ҳамма бунақа маиший жанжалларга этник бўёқ берадиган бўлди. Оддий халққа эса бунинг кераги йўқ. Бу ерда ҳамма бир — Қирғизистон фуқароларидир.\nОзодлик: Унда ҳибсга олинаётганлар ҳақида нима дея оласиз? Шу кунга қадар қанча одам ҳибсга олинди?\nКурсанбек Асанов: Тахминан 100 нафар. Йўқ, тахминан 70 нафар одам ҳибсга олинган. Ўш шаҳри бўйича.\nОзодлик: Шу ҳибсга олинган одамларнинг яқинлари аксарият олинганлар ўзбек йигитлари экани, ҳибсхонада оғир қийноқлар бўлаётгани ва қийноқлар остида айбловлар қўйилаётгани ҳақида айтмоқдалар. Бу ҳақда конкрет одамлардан аниқ фактлар асосидаги мурожаатлар бор.\nКурсанбек Асанов: Конкрет одамлар Ўшнинг ИВС (вақтинчалик тергов изолятор) ида қотиллик учун ўтирибди. Улар қонун доирасида жазони олади, шахсан мен бу борада сўз бераман сизга. Улар шунчаки ўтиришгани йўқ. Улар ҳозир сўроқ беришаяпти. Ўш шаҳрининг Ички ишлар бошқармаси, прокуратураси, хавфсизлик кучлари ҳаммаси шунинг устида ишлаяпти. Қийноқ-пийноқ, деган нарсаларни мен билмайман. Агар шундай бўлаётган бўлса, ана адвокат ёллашсин. Зотан, бизнинг Ўшда БМТ, Халқаро Қизил хоч, деган ҳар хил ташкилотлар бор ва улар кунда бизнинг идорада. Бундан ташқари, тергов билан терговчилар шуғулланаяпти ва қонун бўйича бизнинг уларга уни қил ёки қилма, деб буйруқ беришга ҳаққимиз йўқ. Улар ўз ишига шахсан ўзи жавоб беради.\nОзодлик: Мисол учун, 12 июл куни Ўш шаҳрининг Алишер Навоий кўчаси яшовчиларидан мурожаат бўлди. У ерда бир гуруҳ ёш йигитларни ҳибсга олишган ва ҳибсхонада қийноқ остида сохта айбловга иқрор бўлишга мажбур қилишган. Яъни, уларнинг олдига қурол қўйиб, исталган бирини танла ва айбни тан ол, дейишган...\nКурсанбек Асанов: Тамом, мен сизни тушундим. Айтинг, ўша мурожаатчилар яхши адвокат ёлласин ва келишсин, қонуний асосда бунга чора кўрамиз. Агар шунақа иш бўлган бўлса, уни қилган одам қонун олдида жавоб беради.\nОзодлик: Адвокат ёллаш осон, дейсизми жаноб Асанов, уйи куйиб култепа устида ўтирган одамларга, шу бугунги шароитда?\nКурсанбек Асанов: Бизда сизлардаги каби Европа нархлари эмас, ахир! Мен аниқ билмайманку, аммо, ҳозир адвокатни 500 ёки 1000 қирғиз сўмига ёлласа бўлади, назаримда. Бунақа оғир паллада одамларга шунчаки текинга хизмат қилаётган адвокатлар ҳам бор.\nОзодлик: Тушунарли. Жаноб Асанов, яна бир савол ва бу ҳам Озодликка қилинган мурожаатлардан олинган: Ўш воқеаларига алоқадорликда гумон қилиниб, қўлга олинганларнинг қанчаси ўзбек, қанчаси қирғиз миллатига мансублигини айта оласизми? Мана сиз 70 киши қўлга олинган, дедингиз.\nКурсанбек Асанов: Гумонланиб қўлга олинганларнинг ҳаммаси мен учун бирдай шахслар - Қирғизистон фуқаролари. Улар орасида ҳамма миллат вакиллари бор. Мен сизга фақат шуни айтишим мумкин, тамом.\nОзодлик: Охирги савол жаноб комендант, бизга мурожаат қилганлар гувоҳликларида, шунингдек, Ўш шаҳри мэрининг собиқ ўринбосари Темурбек Қамчибеков билан суҳбат чоғида, бундан ташқари, Россия нашрларида ҳам Ўш воқеаларининг ортида Ўш шаҳрининг ҳозирги мэри Мелис Мирзаакматов турибди, деган айблов тилга олинмоқда. Яқинда, Ўшдаги низони қўзғаш учун ёлланган ўзбек босқинчиларидан бири у ва унинг 18 сафдошини мэрнинг одамлари ёллагани ҳақида кўрсатма бергани акс этган видеотасма интернетдаги анчагина нуфузли нашрларда тарқатилди. Ўш фожиаларига алоқадорлар қидирилар экан, бундай маълумотлар ҳам инобатга олинаяптими?\nКурсанбек Асанов: Мен буни провокацион савол, деб ўйлайман. Ўш шаҳри мэри ҳозирги вақтда муваффақиятли иш олиб бормоқда. Унинг собиқ ўринбосари билан орасида нима гап бўлганини эса мен билмайман. Бу уларнинг шахсий иши.\nОзодлик: Сизларга шаҳар мэри устидан расман бирор шикоят келиб тушдими?\nКурсанбек Асанов: Йўқ, расман ариза келиб тушгани йўқ. Ўш шаҳри ҳокими ишлаяпти. Овозалар эса хилма-хил ҳозир. Вақти келади, ҳаммаси изига тушиб кетади. Мен аниқ айтишим мумкинки, шаҳар мэри муваффақиятли ишлаяпти. Шаҳар аҳли ҳам, менимча, унинг ишидан рози, уни ҳурмат қилишади. У ҳозир ўз иш кабинетида ишлаяпти.


Қаршиликлар 27 ноябрь куни ўтказган норозилик акцияси - скриншот\n“12 декабрь куни кечки пайт уйимга учта участковой келиб, ҳоким сизни чақиряпти, 35 сўтих ер беради экан, қарорга имзо чекишингиз керак экан деб, алдаб уйимдан олиб чиқди.\nМошинасига ўтиришимиз билан қўлимга кишан тақди.\nТўғри Қарши шаҳар фуқаролик судига олиб борди. Ўн минут суд қилиб, ўн суткага қамоқ жазоси ва қарийб 400 минг сўмлик жарима ёзди. Уйда ногирон онам ва икки қизим қаровсиз қолиб кетди”.\nҚарши шаҳар маъмурий судининг қарори\nИккита болам ва ногирон онам уйда қаровсиз қолди дедим, ҳисобга олишмади.\nМашҳура Содиқованинг иддао қилишича, расмийлар уни энди руҳий касалликлар касалхонасига ётқизиш билан таҳдид қилмоқда:\nЎғрилик қилайликми, фоҳишалик қилайликми, айтинг, қандай қилиб яшайлик.\n“Энди Бобур деган участка нозири сени жиннихонага тиқаман, деб таҳдид қиляпти. Бизнинг маҳаллага 1990 йилда бу ташландиқ ерлар берилиб, обод қилинглар, деган эди. Маҳаллада 4 мингдан ортиқ хўжалик бор. Халқ шу ерга 30 йил давомида дарахт ва унинг ораларига сабзавот, картошка экиб тирикчилик қилган. Менинг уч сўтих еримда ҳам 50 туп мевали дарахт бор. Ўшани мевасини сотиб, фарзандларимни боқаман. Иш бўлмаса, бошқа тирикчилик бўлмаса, биз қандай кун кўрамиз. Ўғрилик қилайликми, фоҳишалик қилайликми, айтинг, қандай қилиб яшайлик? Халқнинг охирги насибасидан ҳам маҳрум қилишди. Мен уларга айтдим, адолат қилмасангизлар, бу ерга нима қурсангизлар ҳам ўзимни ўша биноларинг олдига бориб ёқаман, дедим. Чунки, бошқа даромад манбамиз қолмади, бу кунимдан ўлганим яхши!”\nЭнди дарахтларни кесиб ташлаб саноат зонаси қурса, экологик катастрофа бўлади.\nҚарши шаҳар ИИБнинг Бобур исмли профилактика инспектори Машҳура Содиқова иши бўйича Озодликка маълумот беришдан бош тортди.


14 июн 2021, Тошкент вақти: 08:29\nПутин Ғалаба кунига бағишланган парад пайти нутқ сўзламоқда. 9 май, 2018 йил\nРоссия Давлат Думаси “совет халқининг нацистлар Германиясини тор-мор этишдаги ҳал қилувчи роли ва Совет Иттифоқининг Европа мамлакатларини озод этишдаги инсонпарварлик миссияси”ни омма олдида инкор қилишни, шунингдек, “СССР ва Германиянинг Иккинчи жаҳон урушидаги ролини тенг кўриш”ни тақиқловчи қонун лойиҳасини муҳокама қилмоқда.\nЛойиҳани сенатор Алексей Пушков ҳамда Думадаги “единорос”лар Александр Жуков ва Елена Ямпольская ишлаб чиққан.\nРоссиялик таниқли тарихчилар – Тамара Эйдельман ва Лев Лурье “Настояшее время” телеканали эфирида ушбу қонунчилик ташаббуси юзасидан ўз фикрларини билдиришди.\nХусусан, Эйдельманга кўра, қонун лойиҳаси билан гўё “очиқ дарвозани тепишяпти”, яъни баҳслашишдан маъно йўқ масалада баҳслашмоқчи.\n“Сталин Гитлер билан тил бириктирганини ҳамма билади. Ва бу Совет Иттифоқининг кейин иттифоқчилари билан бирга фашизмга қарши курашгани фактини асло камситмайди. Бу совет халқининг жасоратига соя солмайди. Бу фақат тузумнинг ваҳший табиатини билдиради. Бу – биринчи эътирозим”,- дейди тарихчи.\nЭйдельман, шунингдек, қонун лойиҳаси муаллифлари тарихчиларга нимани гапириш кераклиги ҳақида буйруқ бермоқчи бўлаётганини сира ҳазм қила олмаслигини айтади. Унинг фикрича, “тарихчи, агар исботлай олса, хоҳлаганини гапириши мумкин ва ҳеч бир депутат бунга аралашмаслиги лозим”.\nЛев Лурье лойиҳадаги “ўхшатиш мумкин эмас” деган иборани тушунмаётганини таъкидлайди. Унга кўра, Сталин ва Муссолинини, Путин билан Грознийни таққослашни ман этишга уриниш аҳмоқона иш.\n“Фашистлар Германияси қайсидир маънода Сталин бошқарган СССРга ўхшаган” деб айтишни тақиқловчи бу қонун тасдиқланди ҳам дейлик. Кейин‑чи? Ҳамма кутубхоналар “тозаланадими”? Солженицин, Суворов асарлари ёқиладими?”,- ажабланади тарихчи.\nЛурье мазкур лойиҳа муаллифларини беш баҳо олиш илинжида ҳамиша қўл кўтарадиган, муаллим турғизганида эса сийқаси чиққан гаплар билан “аравани олиб қочадиган” ўқувчиларга менгзайди.\nРоссияда нацизмни реабилитация қилиш ва Совет Иттифоқининг Иккинчи жаҳон урушидаги роли тўғрисида ёлғон маълумот тарқатганлик учун жиноий жавобгарлик кўзда тутилган қонун аллақачон мавжуд. Шунга қарамай бу лойиҳанинг тайёрланганига изоҳ бераркан, Лурье Россияда қонунчилик фақат тарғибот ва қўрқитиш мақсадида қабул қилинишини урғулайди, зеро, агар бировни қамаш ниятлари бўлса, “шусиз ҳам қамай олишади”.\nТамара Эйдельман Россия ҳукумати гўёки совет халқи жасорати ҳақида қайғураётгандек кўрингани билан, амалда уруш қурбонлари хотирасини масхара қилаётганини, ғалабани девальвация қилиб, буларнинг барини жирканч милитаристик комедияга айлантириб юборганини афсус билан қайд этади.\n“Мана бугун эрталаб “Facebook”да кўрдим. Тверь вилоятидаги ҳарбийча кийинтирилган болалар паради уюштирилибди, яна қайсидир боғчада болалар жажжи вужудлари билан қабрларни саҳнада акс эттирмоқчи бўлишган. Менга қолса, мана шунақа ҳайвоний ишлар учун уларнинг ўзларини жиноий жазога тортган бўлардим”, - ёзғиради тарихчи.\nСуҳбат якунида олимлар Владимир Путиннинг “Россияга уруш тўғрисидаги соф, лойқаланмаган ҳақиқат керак”, деган фикрига муносабат билдиришган.\nЭйдельман: Керак. Лойқаланмаган ҳақиқат керак, аммо бу Путин назарда тутаётган нарса эмас, мутлақо. Уруш ҳақидаги ҳақиқатга келсак, у ҳар хил бўлади. Россияда – бунақа, Америкада – унақа, Чехияда – яна бошқаси. Улар қайсидир нуқталарда кесишади, қаердадир – йўқ, тарих фани шундай ривожланади. Албатта, ҳақиқат керак.\nЛурье: Уруш ҳақидаги ҳақиқат деган нарса бўлмаган гап. Тарихда ягона ҳақиқат бўлмайди, тарихчилар эса манбаларни ўрганиб у ёки бу нарсани аниқлаштиради. Совет Иттифоқи бошқа исталган мамлакатдан кўра кўпроқ талафот берганини, Қизил армия эса Сталинград ва Москвадан Берлинга довур йўл босганини ҳеч ким инкор этаётгани йўқ. Агар инсоний талафотлар ҳақида гапирсак, ғалабада энг кўп ҳисса Совет Иттифоқига тегишлилигини ҳам. Ҳа, биз буларни унутмаганимиз, бир лаҳза ҳам эсдан чиқармаганимиз, полк хоналари ташкил қилганимиз, қаҳрамонлар ҳақида кўпдан-кўп хотиралар тўплаганимиз – ҳаммаси яхши. Лекин бунга Владимир Путин билан “Единая Россия” партиясининг нима дахли бор?


05 июл 2020, Тошкент вақти: 12:37\nРоссия Давлат статистика хизмати (Росстат) мамлакатда иқтисодий фаол аҳоли қатлами кескин юпқариб бораётганини қайд этди. Айни пайтда мутахассислар Россия меҳнат муҳожирлари учун ҳам ўз жозибасини йўқотиб бораётганини гапирмоқда.\nҲар ойда Россия иқтисодиётига жалб этилган ишга лаёқатли, яъни ёши 15 дан пенсия ёшигача бўлганлар сони 80 -100 минг кишига камаймоқда.\nРосстат тақдим этаётган бу рақамларга кўра, ишчи кучининг бу тарзда кескин камайиши ҳали XXI асрда кузатилмаган.\nКелтирилган ҳисоб-китоблардан сўнгги 12 ой давомида мамлакат иқтисодий фаол қатламига кирувчилар сони 1.064 миллион нафарга ёки 1,4 % га камайгани англашилади.\nРоссия иқтисодиётида бевосита меҳнат қилаётганлар сони эса, ўтган йилга нисбатан 908 минг кишига (-1,2 фоизга) камайгани, яъни 2013 йилги кўрсаткичдан ҳам пасайиб кетгани қайд этилди.\nРосстат рақамларига кўра, 2019 йилнинг апрелида мамлакат бўйлаб ишчи кучи 74,941 млн нафарни ташкил этди.\nДавлат статистика хизмати Россия иқтисодиёти учун хатарли саналган бу ҳолат сабабларига ҳам тўхталиб ўтди.\nМутахассислар Россия меҳнат захираларининг кескин қисқаришига энг аввало демография муаммоси, яъни мамлакатда туғилаётганлардан ўлаётганлар кўплигини сабаб қилиб кўрсатмоқда. Йиллик бу кўрсаткичларнинг кескин тушишига халқаро санкциялар ва босим остида қолган мамлакат иқтисодиётида давом этаётган иқтисодий ва сиёсий инқироз ҳам сабабчи бўлгани айтилмоқда.\nШу билан бирга, Россияда меҳнат ресурслари камайиб бораётган бир вақтда корхоналарнинг янги ишчи кучига бўлган талаби ҳам сезиларли даражада ошмаётгани кузатилмоқда. Масалан, ўтган йилнинг апрелига нисбатан бу кўрсаткич атиги 2,9 фоизга кўтарилди.\nКузатувчилар Россиянинг бу муаммосини ҳатто Владимир Путин ҳукумати томонидан қабул қилинган пенсия ёшининг кескин кўтарилиши ҳам ҳал эта олмаслигини гапирмоқда.\nЕвроосиё тараққиёт банкининг (ЕОТБ) “Интеграция барометри” деб номланган янги маърузасида Россия аҳолиси орасида меҳнат мигрантларига қарши кайфият кучайиб бораётгани қайд этилган. ЕОТБ Россиянинг аҳолисининг 53 фоизи ўзга мамлакатлардан келган ишчиларга нисбатан адоватли муносабатда эканини қайд этган. 2012 йилда бу кўрсаткич 46 фоизни ташкил этган эди.\nБошқа томондан Евроосиё тараққиёт банки ҳисоб-китобига кўра, Россия охирги бир неча йилда вақтинчалик меҳнат мигрантлари учун ўз жозибасини йўқотиб бормоқда. Демографик ва меҳнат захиралари муаммосига дуч келган Россия ҳукумати охирги пайтда Россия паспортларини оммавий тарзда қўшни давлатларда яшаётган “рус тилли” ёки “рус маданияти вакиллари”га топширишни бошлагани, вақтинчалик яшашга рухсатномалар сонини кўпайтиргани ва қатор мамлакатларга нисбатан миграция амнистияларини эълон қилаётганини кузатиш мумкин.\nШу билан бирга Россия Ўзбекистондан меҳнат муҳожирлигига чиқиб кетаётганлар учун асосий мамлакат бўлиб қолмоқда.\nЎзбекистон Давлат статистика қўмитаси маълумотича, 2018 йилнинг биринчи 9 ойи давомида Ўзбекистонни тарк этганларнинг умумий сонидан 46 фоизи - Россияга жўнаб кетган.\nДума осонлаштирилган тартибда фуқаролик бериш қонунини қабул қилди


- 100 кг вазн тоифасида 3 нафар дзюдочимиз 2-босқичдан курашга киришади\n4 март, 2021, 17:08\nҚуръа натижаларини эътиборингизга ҳавола этишда давом этамиз.\n5-7 март саналарида пойтахтимиз Тошкент шаҳрида дзюдо бўйича "Катта дубулға" турнири бўлиб ўтишидан хабардорсиз. Бироз аввал ушбу турнирга қуръа ташлаш маросими бўлиб ўтди. - 100 кг вазн тоифасида ҳамюртларимиз ўз рақибларини билиб олди.\nБиринчи босқичда Ўткирбек Туробоев Фижи вакили Тевита Такаява билан баҳс олиб боради. Ушбу вазн тоифасидаги қолган уч дзюдочимиз: Ақлмуродбек Худойбердиев, Шаҳбоз Пўлатов, Музаффарбек Туробоев иштирокларини 2-босқичдан бошлайдиган бўлди.


«Барон-2»: Тоҳир Малик — сценарий муаллифлари қаторида, фильмда жаҳон киноюлдузлари суратга тушади - Шоу-бизнес - PressNews.uz\nБош Саҳифа / Шоу-бизнес / «Барон-2»: Тоҳир Малик — сценарий муаллифлари қаторида, фильмда жаҳон киноюлдузлари суратга тушади\n«Барон-2»: Тоҳир Малик — сценарий муаллифлари қаторида, фильмда жаҳон киноюлдузлари суратга тушади\nҚўшилди: 01 сентябр 2016 21:00\nРежиссёр Рустам Саъдиев Instagram’даги саҳифаси орқали «Барон-2» фильмининг тайёргарлик ишлари бошланганини маълум қилди. Янги киноасар ҳақида батафсил маълумот олиш мақсадида журналист Феруз Муҳаммад режиссёр билан суҳбат уюштирди.\n— Яқинда «Эр бермоқ, жон бермоқ-2: Онлайн» фильмини суратга олиш ишлари билан банд эканингизни билдирган эдингиз. Тўсатдан «Барон-2» устида иш бошланибди-да?\n— «Эр бермоқ, жон бермоқ-2: Онлайн» фильми монтаж жараёнида. Орада бўш вақтлар кўп бўлгани, бундан ташқари, «‘Баронънингдавоми қачон суратга олинади?», деган саволлар жуда кўп тушаётгани сабаб, янги фильм устидаги ишларни бошлаб юбордик.\n— Гап-сўзларга қараганда, «Барон-2» сценарийси Тоҳир Малик томонидан ёзилаётган экан.\n— «Барон» фильмининг давоми қандай чиқиши кўпчиликни қизиқтирмоқда. Иккинчи фильм биринчисидан ҳам қизиқарлироқ бўлиши учун янги фильм сценарийсини тайёрлашга нафақат «Барон»нинг сценарийсини ёзган Шоира Ғиёсовани, балки таниқли адиб Тоҳир Маликни ҳам таклиф қилдик. Айни вақтда сценарий ёзилмоқда, шу билан бирга актёрларни танлаш жараёни ҳам давом этмоқда.\n— Кастинг жараёни ҳақида батафсилроқ маълумот берсангиз.\n— Санъат институтида таълим олаётган ва ишлаётган санъаткорлар, театр ва кино актёрлари орасида танлов эълон қилинган. Эълон бўйича актёрларни саралаш, мўлжалдаги ролларга тасдиқлаш ишлари аллақачон бошланиб кетди.\n— Биринчи «Барон»да Голливуд ва Россия актёрларини кўргандик. «Барон-2»да ҳам жаҳон киноюлдузлари бўладими?\n— Албатта, фильмда чет эллик актёрлар бўлади. Ҳозирда жаҳон киноюлдузларини «Барон-2» фильмига таклиф қилиш бўйича музокаралар давом этмоқда.


Самарқандда навбатдаги брифинг ўтказилди\nБарчамизга маълумки, коронавирус пандемияси қачон тугаши ҳамон жавобсиз қолмоқда, шундай экан биз ҳам ушбу пандемияга мослашиб яшашга ва ишлашга одатланишимиз зарур.\nАна шундай шароитда мамлакатимиз иқтисодий барқарорлигини таъминлаш ҳамда аҳоли ва тадбиркорлик субъектларини ҳар томонлама қўллаб-қувватлаш борасида бир қатор чора-тадбирлар амалга оширилмоқда, жумладан божхона органлари тизимида ҳам.\nКарантин қоидаларига амал қилган ҳолда божхона ходимлари товарларнинг экспорт-импорт операцияларини тезкорлик билан соддалаштирилган тартибда амалга ошириб келмоқда. Республикамиз чегара божхона постлари орқали эса товарларнинг кириб келиши ва чиқиб кетиши 24 соат мобайнида давом этмоқда.\nТаҳлилларга эътибор қаратадиган бўлсак, жорий йилнинг ўтган 8 ойи давомида Самарқанд вилояти божхона бошқармаси томонидан амалга оширилган экспорт ва импорт товарларининг ташқи савдо айланмаси 811,2 млн. АҚШ долларини ташкил этди.\nМазкур даврда вилоят экспортёрлари томонидан 170,9 млн. АҚШ доллари қийматига эга товарлар 50 та давлатга экспорт қилинган.\nТоварлар асосан Хитой, Россия Федерацияси, Қозоғистон, Туркия, Эрон, Қирғизистон, Озарбайжон, Тожикистон, Украина, Туркманистон, Афғонистон ва Бельгия каби давлатларга экспорт қилинган.\nТашқи иқтисодий фаолият иштирокчилари томонидан асосан, мева-сабзавот, тўқимачилик, озиқ-овқат, калава ип, транспорт ва унинг эҳтиёт қисмлари, ҳайвонлар учун озуқалар, оёқ кийимлар каби товарлар экспортга жўнатилган.\n2020 йилнинг январь-август ойларида 72 та давлатдан умумий қиймати 640,2 млн. АҚШ долларига тенг бўлган товарлар импорти амалга оширилган.\nИмпорт қилинган маҳсулотларга тўхталадиган бўлсак, булар асосан технологик асбоб-ускуналар, транспорт ва унинг эҳтиёт қисмлари, металл ва улардан тайёрланган буюмлар, тиббиёт ва фармацевтика, тўқимачилик, қишлоқ хўжалиги, кимё саноати ҳамда пластмасса ва ундан тайёрланган буюмларга тўғри келади.\nИмпорт маҳсулотлари кўпроқ Хитой Халқ Республикаси, Россия Федерацияси, Туркия, Қозоғистон, Япония, Словения ва Германия каби давлатлардан олиб келинган.\nЖорий йилнинг 8 ойида импорт қилинган товарлардан қонунчиликда белгиланган ставкалар асосида жами 649,6 млрд. сўмлик божхона тўловлари давлат бюджетига ундирилди.\nШунингдек, ТИФ қатнашчиларига 1 трлн. 171,2 млрд. сўмлик божхона тўловларидан имтиёзлар қўлланилган бўлиб, бу эса ўз ўрнида маҳаллий рақобатбардош маҳсулотларни ишлаб чиқариш, ушбу жараёнларга замонавий техника ва технологияларни татбиқ этиш, янги иш ўринларини яратиш ҳамда инновацион ғоялар устида изланишга хизмат қилади.\nБундан ташқари, бугунги пандемия шароитида тадбиркорлик субъектларини ҳар томонлама қўллаб-қувватлаш мақсадида вилоятда фаолият юритиб келаётган 62 нафар тадбиркорлик субъектларига жами 161,7 млрд. сўм миқдоридаги божхона тўловларини кечиктириб тўлашга рухсат берилди.\nМаълумот тариқасида шуни таъкидлаш жоизки, экспорт-импорт операцияларига кетадиган вақтни янада қисқартириш ва божхона расмийлаштируви жараёнини янада соддалаштириш мақсадида божхона соҳасига жорий қилинган “Хавфни бошқариш тизими”нинг самарали фаолияти натижасида 1 та БЮДни “экспорт” божхона режимига расмийлаштириш учун ўртача 38 дақиқа вақт сарфланаётган бўлса, “импорт” божхона режимида эса бу вақт 2 соату 7 дақиқани ташкил этмоқда.\nХабарингиз бор, Президентимиз раислигида жорий йилнинг 27 июль куни яширин иқтисодиётни қисқартириш бўйича олиб борилаётган ишлар муҳокамаси юзасидан йиғилиш ўтказилган эди.\nУшбу йиғилишда божхона идораларига ҳам бир қатор вазифалар белгилаб берилди. Жумладан, инсон омилига чек қўйиш орқали контрабанда ва божхона қонунбузилиши ҳолатларини камайтириш ҳамда товарларнинг божхона қийматини сунъий пасайтириш ҳолатлари устидан божхона назоратини кучайтириш лозимлиги таъкидланган эди.\nТоварларни ноқонуний олиб киришнинг асосий шакллари ва услублари ҳамда божхона тўловларини тўлашдан бўйин товлаш схемаларини аниқлаш ҳамда уларга чек қўйиш божхона органларининг асосий вазифаларидан бири ҳисобланади.\nЖорий йилнинг ўтган даври мобайнида контрабанда ва божхона қонунбузилишига қарши курашиш йўналишида 344 та ҳуқуқбузарлик ҳолатлари фош этилиб, натижада жами 3 млрд. 82 млн. сўмлик товарлар ашёвий далил сифатида олиб қўйилди.\nАниқланган ҳолатлар юзасидан 14 та жиноят ишлари қўзғатилиб, тергов органларига юборилган бўлса, 301 таси бўйича маъмурий ишлар юритилган.\nБожхона органлари олдига қўйилган яна бир долзарб вазифалардан бири бу “Божхона аудити” ахборот тизимини 2021 йил 1 январдан эътиборан жорий этишдир.\nМазкур масала муҳтарам Юртбошимизнинг 2020 йил 5 июндаги “Божхона маъмуриятчилигини ислоҳ этиш ва Ўзбекистон Республикаси давлат божхона хизмати органлари фаолиятини такомиллаштириш тўғрисида”ги ПФ-6005-сон Фармонида ҳам алоҳида таъкидлаб ўтилган эди.\nФармонга биноан, божхона хизмати органларига божхона назорати шакли сифатида товарлар чиқариб юборилгандан кейин ташқи иқтисодий фаолият иштирокчиси фаолиятини баҳолаш ҳамда уларнинг товарлар ва транспорт воситалари чиқариб юборилгандан кейинги ҳисобини текширишни назарда тутувчи божхона аудитини амалга ошириш вазифаси юкланди.\n“Божхона аудити” автоматлаштирилган ахборот тизимининг ишга туширилиши “яширин иқтисодиёт”ни қисқатиришда ва тадбиркорларга қулайликлар яратишда муҳим аҳамиятга эга.\nЭндиликда, эркин муомалага чиқарилган товарлар доирасида божхона назоратидан кейинги текширувни амалга ошириш учун “Божхона аудити” автоматлаштирилган ахборот тизими ишлаб чиқилади ва жорий этилади.\nБожхона тизимида ҳам мазкур амалиётнинг жорий этилиши натижасида юкларни ялпи божхона назоратидан ўтказишга асосланган текширишлардан воз кечилади. Яъни, “Хавфни бошқариш” автоматлаштирилган ахборот тизими орқали “кўк йўлак”ка йўналтирилган ҳамда шартли равишда эркин муомалага чиқарилган товарлар устидан самарали назорат амалга оширилади.\nОддий қилиб айтганда, тадбиркорлар томонидан импорт қилинган товарлар қисқа фурсатларда божхона расмийлаштирувидан ўтказилиб, чиқариб юборилади. Кейинчалик “Божхона аудити” дастури таҳлил усуллари орқали хавф объектини танлаб олиб, текшириб кўриш юзасидан топшириқ беради.\nБу эса ҳалол тадбиркорларга кенг имкониятлар бериб, товарларнинг божхона назорати ва расмийлаштирувига сарфланадиган вақтни янада қисқартиради. Ва аксинча, қонунчилик талабларини бузишга уринган ноҳалол тадбиркорлик субъектларига нисбатан тўлақонли божхона назоратини назарда тутади. Бу эса ўз ўрнида “яширин иқтисодиёт”ни қисқартиришга ва олдини олишга хизмат қилади.\nФурсатдан фойдаланиб таъкидлаб ўтамиз, Давлат божхона қўмитасининг bojxona.uz расмий веб-сайти орқали Сиз тизимда амалга оширилаётган ислоҳотлар ва янгиликлардан хабардор бўлиб боришингиз мумкин.\nБундан ташқари, Сизнинг божхона тизимига оид мурожаатингиз бўлса Давлат божхона қўмитасининг қисқа 11-08 ёки вилоят божхона бошқармасининг (66) 233-63-00 рақамли “Ишонч телефони” орқали боғланиш имкониятингиз мавжуд.


“Энг маърифатли имом” танлови: Жиззахда ким ғолиб бўлди? - Hidoyat.uz\nАсосий саҳифа Янгиликлар Ўзбекистон янгиликлари “Энг маърифатли имом” танлови: Жиззахда ким ғолиб бўлди?\nЧоп этилди Sentabr 4, 2019 “Энг маърифатли имом” танлови: Жиззахда ким ғолиб бўлди?da fikr bildirishni o'chirish\nАввал хабар берганимиздек, шу кунларда барча ҳудудларда имом-хатиблар ва имом ноиблари ўртасида ўтказилаётган “Энг маърифатли имом” кўрик танловининг иккинчи босқичи – вилоят босқичи ўтказилиб, муносиблар аниқланмоқда.\nЖиззах вилоятида ҳам 13 та туман-шаҳарларда ғолиб бўлган имомлар танловнинг вилоят босқичида ўзаро билим юзасидан беллашдилар.\nҲакамлар ҳайъати иштирокчиларни Ислом илмлари бўйича билимлари, шунингдек, маънавий-маърифий тарғибот ишларидаги фаолликлари, ташаббускорлиги бўйича белгиланган тартибда баҳолаб бордилар.\nЯкуний натижаларга кўра Жиззах шаҳар «Раваллиқ» жоме масжиди имом-хатиби Бекмуҳаммад Алибоев биринчи ўринни қўлга киритиб, танловнинг Республика босқичида иштирок этиш ҳуқуқини қўлга киритди.\nШунингдек, танловга ҳамоҳанг равишда турли номинациялар бўйича масжидларда фаол хизмат кўрсатиб келаётган ходимлар тақдирландилар.


Қурбон ҳайити ҳақида 5 факт – Fikrat.uz\n21:22 / 31.07.2020 04.08.2020 24563 0\n1. Қурбон ҳайити – Ийдул-Азҳо ҳар йили такрор келгани ва бу кунда Аллоҳнинг неъматлари бандалари учун сероб бўлгани боис уни “ийд” деб аташади. “Ал-Азҳа” эса “қурбонлик қилиш”, деган маънони англатади. Бу байрам ҳар йили одатда Зулҳижжа ойининг ўнинчи куни, ҳаждан кейин, яъни ҳожилар Арафотда турганларидан сўнг нишонланади.\n2. Қурбон ҳайитида Рамазон ҳайитининг акси ўлароқ то ҳайит намозини адо этилгунича таомланмаслик суннат бўлади.\n3. Ушбу кун Иброҳим ва Исмоил алайҳимас-саломлар Аллоҳнинг имтиҳонидан ўтган кунлар ҳисобланади.\n4. Қурбонлик сўйишнинг вақти зулҳижжа ойининг ўнинчи куни ҳайит намози ўқилгандан бошлаб, ўн иккинчи кунининг қуёши ботишидан сал олдинроқдир. Қурбонлик қилинадиган ҳайвонлардан қўй ва эчки бир ёшга, қорамол икки ёшга, туя беш ёшга тўлган ва қусурсиз бўлиши керак. Қўй билан эчки бир киши учун, қорамол ва туя бир кишидан етти кишигача қурбонликка сўйилади. Етти киши шерик бўлиб сўйилган қурбонлик гўшти еттига бўлиниши лозим.\n5. Қурбонлик бой ва муқим ҳар бир мусулмонга вожиб экан, бой деб қарзидан ва асосий эҳтиёжларидан бошқа нисоб миқдори (85 гр тилло ёки шу қийматдаги пул ёки мол)га эга бўлган одамга айтилади. Нисоб миқдори 2020 йил учун 21.250.000 сўм қилиб белгиланган.\nСайёра Қодирова тайёрлади\nИзоҳ қолдиринг Қурбон ҳайити ҳақида 5 фактқурбон хайити, қурбонлик\n14:02 / 18.05.2020 26.08.2020 38112 0\n15:33 / 20.11.2020 20.11.2020 7156 0


Жиноят ишлари бўйича Самарқанд шаҳар судида судья Ф.Саматов раислигида бир гуруҳ шахсларнинг ўзаро жиноий тил бириктириб, фирибгарлик (яъни алдаш ёки ишончни суиистеъмол қилиш йўли билан ўзганинг жуда кўп миқдордаги мулкини қўлга киритиш ва мансабдор шахсга пора беришга қизиқтириш мақсадида қўл урилган жиноят ишига ҳукм ўқилди. Бу ҳақда Kun.uz мухбири Самарқанддан хабар бермоқда.\nСудланувчилар — К.Ш. (муқаддам судланган), Ф.М., Б.М. (муқаддам судланган) ва Б.Қ. 2018 йилнинг 23 июль куни фуқаро О.Ғафуровнинг жияни В.Солодовченкони Самарқанд тиббиёт институтига ўқишга киритишга амалий ёрдам қилишларини айтиб, шу институтда ишловчи мансабдор шахслар билан гаплашиб, ўқишга киргизиб беришни ваъда қилиб, О.Ғафуровдан 14.000 АҚШ доллари сўрашади.\nБу жиноий режага кўра, К.Ш. тиббиёт институтида тест синовларидан ўтказиб бера оладиган таниши борлигини айтади, Ф.М. эса ўзини шу институтда ишловчи декан сифатида таништиради, Б.М. ва Б.Қ. ҳам воқеанинг бевосита иштирокчилари сифатида ҳаракат қилишади.\nБироқ уларнинг режаси иш бермайди ва Самарқанд шаҳридаги ресторанландан бирида 14.000 АҚШ долларини санаб олаётган чоғда ҳуқуқни муҳофаза қилувчи органлар томонидан ашёвий далил билан жиноят устида қўлга олинади.\nСуд мажлисида судланувчилар олинган пулларни аниқ бирор мансабдор ва амалдор шахсга бериб, абитуриентни ўқишга киритиш масалани ҳал қилиш эмас, К.Ш.га пул керак бўлгани учун О.Ғафуровни алдаб, пул ишлаб олмоқчи бўлганини таъкидлашган.\nСуд судланувчилар — К.Ш., Ф.М., Б.М. ва Б.Қ.ни Ўзбекистон Республикаси Жиноят кодексининг 25-, 168-моддаси 4-қисми «а» банди ва 28-, 211-моддаси 3-қисми «а» бандида назарда тутилган жиноятларни содир этганликда айбли деб топди.\nК.Ш.га нисбатан энг кам ойлик иш ҳақининг 100 баробари миқдорида жарима жазоси ва 7,5 йил муддатга озодликдан маҳум қилиш жазоси, Ф.М.га нисбатан энг кам ойлик иш ҳақининг 50 баравари миқдорида жарима жазоси ва 5 йил муддатга озодликдан маҳум қилиш жазоси, М.Б. ва Б.Қ.га нисбатан энг кам ойлик иш ҳақининг 70 баравари жарима жазоси ва 5,5 йил муддатга озодликдан маҳрум қилиш жазоси тайинланди.


Миннеаполисда оммавий норозилик намойишлари кучаймоқда — Sof.uz\nМиннеаполисда оммавий норозилик намойишлари кучаймоқда\n29.05 22:23 336 Жаҳон\nАҚШнинг Миннесота штатидаги энг йирик шаҳар Миннеаполисда учинчи кун оммавий норозилик намойишлари бўлиб ўтмоқда. Намойишчилар афро-америкалик резидентнинг полиция ходимлари қўлидан ўлимидан кейин кўчаларга чиқишди. Полиция ҳатто журналистларни ҳам ҳибсга олмоқда ва АҚШ Президенти Доналд Трамп штатга 500 нафар Миллий гвардия соқчилари жўнатаётганини маълум қилди.\nCNN телеканали полиция унинг мухбирларидан бирини қўлга олгани ва камерани синдиргани акс этган видеони Твиттерда эълон қилди.\nБундан бироз олдин президент Доналд Трамп Твиттерда Миннесота штатига Миллий гвардиянинг 500 нафар хизматчиси юборилиши ҳақида пост (ҳозирда бу пост яширилган) ёзган эди. Миллий гвардия уларнинг вазифаси "инсонлар ҳаётини ҳимоя қилиш, мулки ҳамда тинч намойишлар ҳуқуқини асраш" эканлигини таъкидлади ва аскарларнинг асосий вазифаси фавқулодда хизматларнинг ишлашини таъминлашлигини маълум қилди. Твиттер эса бу Трампни ижтимоий тармоқдаги зўравонликни улуғлашни тақиқловчи қоидаларни бузиш деб билишини маълум қилди.\nБугун намойишчилар Миннеаполис полиция марказини ёқиб юборишди. Шаҳар мери Жейкоб Фрей фавқулодда ҳолат режими эълон қилди, худди шу тартиб штат бўйлаб амал қилмоқда.\nШаҳардаги норозиликлар Интернетда Миннеаполисда яшовчи 46 ёшли афро-америкалик Жорж Флойднинг ҳибсга олингани ҳақидаги видео пайдо бўлгандан кейин бошланди. Флойд сохта чек билан дўконда харидларни тўлашда гумон қилиниб ҳибсга олинган ва полициячилардан бири Дерек Чаувин унинг бўйнига тиззаси билан босган ва уни 7 дақиқадан кўпроқ ушлаб турган. Буларнинг барчаси гувоҳлар томонидан видеога ёзиб олинган. Видеода Флойднинг нафас ололмаётганини айтганлиги аниқ эшитилди, аммо полициячи томоғини сиқишда давом этди. 2020 йил 25 майда Флойд касалхонада вафот этди.\nШаҳар полицияси раҳбарияти марҳум афро-америкаликни ҳибсга олишда иштирок этган зобитларни ишдан бўшатиш ва ФҚБ иш бўйича тергов бошланганини эълон қилганига қарамай, норозилик намойишлари кучайиб бормоқда. Полиция оломонни карахт қиладиган гранаталар ва кўздан ёш оқизувчи газ билан тарқатишга уринган, шунингдек, резина ўқлардан ҳам фойдаланган. Оммавий норозилик намойишлари пайтида бир киши ҳалок бўлди.\nБу афро-америкаликларнинг ўлими билан боғлиқ биринчи ҳолат эмас\n2013 йилги маълумотларга кўра, афро-америкаликлар Миннеаполис аҳолисининг 18 фоизини ташкил қилади. Флойднинг ўлдирилиши, "нафас ололмайман" деб такрорлаган ва уни ҳибсга олган зобитлар томонидан бўғилиб ўлдирилган 43 ёшли афро-америкалик Эрик Гарнернинг 2014 йилда ўлдирилганига ўхшайди.\nБу қуролсиз афро-америкаликнинг полиция томонидан ўлдирилиши жиддий норозиликларга сабаб бўлган биринчи ҳолат эмас. Шундай қилиб, 2014 йил август ойида 18 ёшли қора танли эркак Майкл Браун полиция зобити Даррен Уилсон томонидан бир неча марта отилганидан кейин вафот этган эди. Воқеа Цент-Луиснинг чеккасида кескин реакцияга сабаб бўлган: Фергусон шаҳрида қотилликдан кейин тартибсизликлар бошланди. Полиция резина ўқлар ва кўз ёшартирувчи газ ишлатган. Шаҳарда фавқулодда ҳолат жорий этилган ва Миллий гвардия жалб қилинган.\n11.07 15:49 1667\nКеча, 16:17 1548\nКеча, 15:52 1297\n10.07 17:22 285 Жаҳон


“UzAuto Motors”нинг илк даромадлилик фоиз ставкаси 5,375% атрофида белгиланди. “UzAuto Motors”нинг илк корпоратив облигацияларининг купон ставкасини белгилаш жараёни бугун, 27 апрель куни якунланиши кутилмоқда.\n“UzAuto Motors” АЖнинг (кейинги ўринларда – “UzAuto Motors” ёки эмитент) 300 млн. АҚШ доллари миқдорида 5 йил муддатга RegS/144A форматида илк халқаро облигацияларини муомалага чиқариш бўйича инвесторлар билан роудшоу якунланди ва бошланғич фоиз ставка эълон қилинди. Бу ҳақда Молия вазирлиги ахборот хизмати хабар қилмоқда.\nАҚШ, Европа, Россия Федерацияси ва Осиё мамлакатларининг 50 дан ортиқ глобал халқаро институционал инвесторлари иштирокида телеконференция (Global Investor Call) ўтказилди;\n28 га яқин йирик халқаро инвесторлар билан яккама-якка учрашувлар ташкил этилди ва уларнинг саволларига тўлиқ жавоблар берилди.


Таълимдаги инвестиция ва ижтимоий назорат МТМлар фаолияти ва улардаги шарт-шароитларни яхшилашга ундамоқда / ADOLAT ижтимоий-сиесий газетаси\nЎттиз олтита маҳаллани бирлаштирган ва юз минг нафардан ортиқ киши истиқомат қиладиган Каттақўрғон шаҳрида болалар тарбиясига ҳамма жойда бўлгани сингари чуқур масъулият ва манфаатдорлик ҳисси билан ёндашилмоқда. Чунки ҳар бир оила фарзанди соғлом, билимли ва келажакдаги орзу-умидларнинг рўёби бўлиб улғайишни истайди.\nШу боис ота-она оилада бошланган тарбияни мустаҳкамлаш мақсадида ўғил-қизини энг яхши тарбиячи ва устозлар қўлига топширишга ҳаракат қилади. Дилбанди, нуридийдаси боғчадан илк ҳарфни таниб ёки шеър ёдлаб қайтганида бир хурсанд бўлса, тартиб-интизомли бўлиб улғаяётганидан янада қувониб кўнгли таскин топади.\n— Фаолиятимизга нисбатан қўйилаётган талаб шуниси билан масъулиятлики, биз жамиятнинг энг қимматли потенциали ҳисобланган бола онгида илк дунёқарашни шакллантиришимиз, кўпроқ ижобий кўникмаларни пайдо қилишимиз лозим, — дейди Каттақўрғон шаҳар мактабгача таълим бўлими мудири Ўткир Неъматов. — Бу борада ота-оналар, маҳалла ва қатор давлат, нодавлат ташкилотлари билан ҳамкорлигимиз МТМлардаги ижтимоий муҳитни, тарбияга оид шарт-шароитларни яхшилашга ҳамда мактабгача таълим муассасаларига болаларни қамраб олиш даражасини тинимсиз оширишга хизмат қилмоқда.\nДарвоқе, бугун шаҳарда 21 та МТМ фаолият юритмоқда. Уларда уч ёшдан етти ёшгача бўлган 2 минг 600 нафар бола тарбия топмоқда. Бу боғча ёшидаги жами кичкинтойларнинг салкам 40 фоизини ташкил этади. Ҳолбуки, 8 ой муқаддам, аниқроғи, мактабгача таълим мустақил тизим сифатида эндигина оёққа тураётган пайтда қамров кўрсаткичи 28 фоиздан ошмаган эди. Демак, ушбу шаҳарда яна бир неча юз оила фарзандини боғчага қўйиш имкониятига эга бўлганлигидан беҳад мамнун.\n— Лекин гап фақат болаларни бир амаллаб боғчага жойлаштириш ҳақида эмас, таълимда янги сифат ва ёндашувларни юзага келтиришда, ҳар бир МТМда озиқ-овқат, маиший жиҳозлар таъминоти ва коммунал хизматлар масаласида эътирозга ўрин қолдирмайдиган шароитни таъминлашда, — дейди Ўзбекистон “Адолат” СДП фаоли, 23-МТМ мудири Дилафрўз Ҳасанова. — Шу боис партиямиз фаоллари мазкур соҳадаги ишлар аҳволини ўз назоратига олиб бошқарув идораларидан муаммолар вақтида ҳал этилишини талаб қилиб, зарур натижага эришаётганлиги айни муддао бўлмоқда.\nХўш, мактабгача таълим мустақил тизим сифатида шаклланганидан Каттақўрғон шаҳрида қандай ўзгаришларни пайқаш мумкин?\nАввало, мавжуд 21 та боғчанинг барчаси қайта таъмирдан чиқарилди. Сув, оқава ва иситиш тармоқлари созланди. Озиқ-овқат маҳсулотлари ягона таомнома асосида махсус автомашиналарда марказлашган ҳолда етказиб бериладиган бўлди. Иккинчидан, МТМлардаги кадрлар таркиби қайтадан кўриб чиқилиб, олий маълумотли мутахассислар ҳисобига тўлдирилди. Келгусида олий маълумотли кадрлар билан ишлашни кенгайтириш мақсадида уларни қайта тайёрлаш ва малакасини ошириш йўлга қўйилди.\nШу билан бирга, МТМлар фаолияти устидан ижтимоий назорат ўрнатилди. Ота-оналар томонидан тушган ҳар битта шикоят ва эътироз бевосита улар иштирокида ўрганиб чиқиладиган ҳамда вақтида тегишли чоралар кўриладиган бўлди.\nМуҳими, мактабгача таълим тизимида рақобатни шакллантиришга нодавлат хусусий МТМлар тармоғини очишга дадил киришилганида. Ҳозир шаҳарда барча шароитларни ўзида жамлайдиган 13 та хусусий боғча жадаллик билан барпо этилмоқда. Шу мақсадда 20 миллиард сўмликдан ортиқ сармоялар жалб этилган. Хусусан, шаҳарнинг “Оқ олтин” маҳалласида қурилаётган 235 ўринли (киритилган сармоя миқдори 7,5 миллиард сўм), “Кунжипай” маҳалласидаги 100 ўринли (сармоя миқдори салкам 3 миллиард сўм), шу билан бирга, Амир Темур маҳалласида 500 миллион сўмлик банк кредити ҳисобига қурилаётган 125 ўринни ташкил этадиган хусусий боғчалар шаҳар эҳтиёжига ҳар томонлама мос бўлиб тушмоқда. Мактабгача таълим муассасалари бўйича “йўл харитаси” ишлаб чиқилиб, улардан 7 та боғчани қайта қуриш ва таъмирлаш вазифаси режага киритилгани ҳам мақсадга мувофиқдир.\n— Таълимдаги инвестиция энг жозибадор ва самарадорлиги кафолатланган сармоядир, — дея суҳбатни давом эттиради шаҳар мактабгача таълим бўлими раҳбари муовини Улуғбек Жалолов. — Чунки бу сармоя жамиятнинг ёш эгаларини улғайтиришга, уларнинг истеъдод сифатида шаклланишига кўмак беради. Шу боис мактабгача таълимнинг шаҳар бўлимига боғча очиш, сармоя киритиш таклифи билан мурожаат қилган маҳаллий тадбиркорлар ўз танловларидан ҳар қанча хурсанд бўлишса арзийди.\nШу жиҳатдан каттақўрғонлик тадбиркорлар — Меҳринисо Ражабова, Алишер Ҳасанов, Шаҳноза Қурбонова, Дилафрўз Кенжаева, Муҳаббат Нурматова ва бошқаларнинг мактабгача таълим бўлими билан ўзаро ҳамкорлиги, тизимда рақобатни шакллантиришга интилаётганликларини ижобий ҳолат деб баҳолаш лозим.\nДемак, Каттақўрғонда болалар тарбиясига тадбиркор ҳам, ота-она, маҳалла, қурувчи, МТМ ва ниҳоят партия фаоллари ўзларини масъул деб билишмоқда. Бундай яқин ҳамкорлик, қўллаб-қувватлашлардан сўнг мактабгача таълим тизимида янги истиқболли ёндашувлар юзага келаверади, албатта.\nСиёсий партия – эҳтиёж ҳосиласи...\nСиёсий партия атамаси грекчадан таржима қилинганда “давлатни бошқариш санъати” деган маънони касб этади. Партия бу инсонлар жамланмаси ...


Ривқо Яҳовани хурсанд қилишни хоҳлаган | Фарзандларингизга таълим беринг\nРивқо исмли аёл Яҳовани яхши кўрган. У Исҳоқ исмли кишига турмушга чиққан. Исҳоқ ҳам Яҳовани яхши кўрган. Ривқо Исҳоқни қандай қилиб учратган? У Яҳовани хурсанд қилмоқчи эканини қандай кўрсатган? Келинг, аввал Ривқонинг эри Исҳоқ ҳақида билиб олайлик.\nИсҳоқнинг ота-онаси Иброҳим ва Сора бўлган. Улар Канъон юртида яшашган. У ердаги одамлар Яҳовага топинишмасди. Аммо Иброҳим унинг ўғли Яҳовага топинадиган аёлга уйланишини хоҳлаган. Шунинг учун, у Элиазар исмли хизматкорини қариндошлари яшайдиган Хорон юртига жўнатибди. У ерда Элиазар Исҳоқ учун келин топиши керак эди.\nРивқо туяларга сув бериш учун астойдил меҳнат қилди\nЭлиазар ўша жойга Иброҳимнинг бошқа хизматкорлари билан бирга борибди. Уларнинг сафарлари узоқ давом этибди. Улар ўнта туяга овқат ва совғалар ортиб, ўзлари билан олишибди. Қизиқ, Элиазар Исҳоқ учун қайси аёлни танлаш кераклигини қандай билиб олади? Элиазар ва бошқа хизматчилари Хорон юртига келишганда, қудуқ олдида тўхташибди. Одатда аёллар қудуқ олдига сув олишга келишини Элиазар билар эди. Шунда у Яҳовага ибодат қилиб, шундай дебди: «Агар мен қизларнинг биридан сув сўрасам ва у менга ҳамда туяларимга берса, шунда Сен Исҳоққа келин қилиб танлаганинг ўша қиз бўлсин».\nШу пайт Ривқо қудуқ олдига келибди. Муқаддас Китобда ёзилишича, у жуда чиройли қиз бўлган экан. Элиазар ундан бир қултум сув сўрабди. Қиз эса унга шундай жавоб берибди: «Бажонидил, сизга ҳам сув бераман, туяларингиз учун ҳам олиб келаман». Тасаввур қилинг, чанқаган ҳамма туялар тўйиб сув ичиши учун Ривқо қанча сув олиб келиши керак эди?! Расмга қаранг-чи, Ривқо у ерда нималар қиляпти? ~ Ҳа, Элиазар ибодатига Яҳовадан қандай жавоб олганидан ҳайрон қолибди.\nЭлиазар Ривқога кўп ажойиб совғалар берибди. Ривқо уни ва бошқа хизматкорларни отасининг уйига таклиф қилибди. Элиазар, хўжайини Иброҳим уни у ерга нима мақсадда юборганини ва Яҳова унинг ибодатига қандай жавоб берганини тушунтирибди. Ривқонинг оиласи уни Исҳоққа турмушга беришдан хурсанд бўлибди.\nРивқо Элиазар билан Канъонга кетиб, Исҳоққа турмушга чиқди\nНима деб ўйлайсиз, Ривқо Исҳоққа турмушга чиқишни истармикан? ~ Ривқо, Элиазарни у ерга айнан Яҳова юборганини билар эди. Шунинг учун уйдагилари Ривқодан Канъонга боришни хоҳлайдими, деб сўрашганда: «Албатта, боришни истайман»,— деб айтибди у. Шу заҳотиёқ Ривқо Элиазар билан кетибди. Канъонга келишгач эса, у Исҳоққа турмушга чиқибди.\nҲа, Ривқо, Яҳова ундан кутган нарсани қилгани учун Яҳова унга баракалар ёғдирди. Анча йилдан кейин унинг оиласида Исо туғилди. Агар сиз ҳам Ривқога ўхшаб, Яҳованинг қалбини қувонтирсангиз, У сизга ҳам баракалар ёғдиради.\nИбтидо 12:4, 5; 24:1–58, 67\nРивқо ким бўлган?\nНима учун Иброҳим ўғли Исҳоқ канъонлик қизларга уйланишини истамаган?\nИсҳоқ уйланиши керак бўлган қиз айнан Ривқо эканини Элиазар қандай билган?\nРивқога ўхшаш учун нима қилишимиз мумкин?


Бош прокуратуранинг Мурожаатларни кечаю кундуз қабул қилувчи маркази телефонларига 19 мингдан зиёд мурожаат келиб тушди\n11:17 / 05.12.2015\n2015 йил 4 декабрь куни Тошкент шаҳрида Ўзбекистон Республикаси Олий Мажлиси Сенатининг тўртинчи ялпи мажлиси ўз ишини давом эттирди. Бу ҳақда Сенат Ахборот хизмати хабар қилди.\nЯлпи мажлиснинг иккинчи кунида сенаторлар Ўзбекистон Республикаси Бош прокурорининг қонунийликни мустаҳкамлаш, фуқаролар ва тадбиркорлик субъектларининг ҳуқуқ ҳамда қонуний манфаатлари ҳимоясини таъминлаш бўйича кўрилаётган чора-тадбирлар тўғрисидаги ҳисоботини тингладилар.\nҲисоботда келтирилишича, Бош прокуратуранинг Мурожаатларни кечаю кундуз қабул қилувчи маркази ташкил этилганидан буён (2015 йил 1 июль) марказ телефонларига 19 мингдан зиёд мурожаат келиб тушди. Улар бўйича прокурор томонидан тегишли чора-тадбирлар кўрилди.\nҲисобот даврида прокуратура органлари томонидан деярли 16 минг нафар тадбиркорлик субъектининг қонуний ҳуқуқ ва манфаатларини ҳимоя қилиш юзасидан уларга амалий ёрдам кўрсатилди. Тадбиркорларни ҳимоя қилишга қаратилган назорат тадбирлари натижасида уларнинг фойдасига 13 миллиард сўм ундириш тўғрисида судларга 764 та ариза киритилди, 6220 нафар тадбиркорнинг ҳуқуқлари тикланди.


* “Истиқлол” санъат саройида “Қорачиғимсан, Ватан!” деб номланган концерт намойиши бўлиб ўтди. Унда хизмат бурчини ўташ чоғида ҳалок бўлган Ватан ҳимоячиларининг оила аъзолари, ногирон фахрийларга эсдалик совғалари топширилди.\n* “Намунали милиция таянч пункти” кўрик-танловининг Бухоро вилояти босқичи ўтказилди. Якунда Когон туманидаги 191-милиция таянч пункти ғолибликни қўлга киритди.\n* Асака туманида маданият ва аҳоли дам олиш марказининг янги биноси фойдаланишга топширилди. Қурилиш-таъмирлаш ишлари “Равон равнақ қурувчи” масъулияти чекланган жамияти томонидан амалга оширилди.\n* Навоий вилоятининг Қизилтепа тумани марказида иш бошлаган “Истиқлол” савдо ва маиший хизмат кўрсатиш мажмуасида шарқона безак берилган тўйхона, тикувчилик цехи, сартарошхона, аёллар учун “Гўзаллик салони” аҳолига намунали хизмат кўрсатаяпти.\nМазкур рукндаги бошқа мақолалар: « Компьютер орқали хизмат\tСветофор қуёш нури ёрдамида ишлайди »


Меҳнат муҳофазаси — парламент назоратида\n26.12.2018 Чоп этиш учун\nМеҳнат фаолияти жараёнида инсон ҳаёти ва соғлиғини сақлаш, хавфсизлигини таъминлашга қаратилган ҳуқуқий, ижтимоий-иқтисодий, санитария-гигиена, даволаш-профилактика, реабилитация ҳамда бошқа тадбирларнинг ҳуқуқий асоси сифатида 2016 йилда “Меҳнатни муҳофаза қилиш тўғрисида”ги қонун янги таҳрирда қабул қилинди. Мазкур қонун ижросига қаратилган бир қатор тадбирлар ўтказилди, Ҳукумат қарорлари, номатив ҳужжатлар қабул қилинди.\nБугунги кунда ушбу қонун қандай ижро этилмоқда?\nКуни кеча Олий Мажлис Қонунчилик палатасининг Меҳнат ва ижтимоий масалалар қўмитасида ўтказилган кенгайтирилган йиғилишда шу саволга жавоб изланди.\nПарламент Қонунчилик палатаси депутатлари, қатор вазирликлар мутасаддилари, Бухоро ва Қашқадарё вилояти ҳокимлиги масъул раҳбарлари ҳамда журналистлар қатнашган тадбир аввалида дастлаб Президентимизнинг 2018 йил 14 июлдаги «Аҳоли бандлигини таъминлаш борасидаги ишларни такомиллаштириш ва самарадорлигини ошириш чора-тадбирлари тўғрисида»ги қарорининг ижроси юзасидан Бандлик ва меҳнат муносабатлари вазирининг ахбороти эшитилди.\nҚайд этилганидек, давлатимиз раҳбарининг мазкур қарори меҳнат бозоридаги вазиятни яхшилаш, ишсизликни камайтириш учун жуда муҳим, аввалги йилларда бўлмаган имкониятларни берди. Унга кўра, аҳоли бандлигини таъминлашнинг молиявий манбалари шакллантирилди. Хусусан, бюджетидан тўғридан-тўғри Бандликка кўмаклашиш жамғармасига 2018 йилда 150 миллиард сўм ажратилди, 2019 йилдан бошлаб эса 300 миллиард сўмдан кам бўлмаган миқдорда маблағлар ажратилиши Бюджет параметрларида белгиланди. Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари ҳузурида янги иш ўринлари ташкил этишни рағбатлантириш ҳудудий жамғармалари ҳам ташкил этилди.\nЖорий йилда шу мақсадларга Бандликка кўмаклашиш жамғармасидан 75 млрд.сўмга Бош келишув тузилди, банкларнинг буюртманомаси бўйича 41,3 млрд.сўм ажратилди. Микрокредитлар биринчи навбатда ишсиз шасхларга, айниқса ёшлар ва хотин-кизларга, кам таъминланган оила аъзоларига, меҳнат миграциясидан қайтган фуқароларга ажратилиши кўзда тутилган.\nҚарорга кўра Бандликка кўмаклашиш жамғармасидан тадбиркорлик фаолиятини бошламоқчи ишсиз шахсларга, аҳолининг ижтимоий эҳтиёжманд қатламларини квота сонидан ортиқ ишга қабул қилган ташкилотларга, аҳоли бандлигига кўмаклашиш марказларининг йўлланмаси бўйича ишга қабул қилинган ходимларни касбга қайта ўқитиш ва малакасини ошириш учун иш берувчиларга бир марталик субсидиялар берилиши жорий этилди.\nВазир ахборотида таъкидланишича, ана шундай кенг кўламли ишлар натижасида фуқароларни иш билан таъминлаш имконияти ҳам кенгаймоқда. Жорий йил бошидан бери 585 минг нафардан ортиқ фуқаро бандлиги таъминлангани ҳам бунинг тасдиғидир.\nЙиғилишда “Меҳнатни муҳофаза қилиш тўғрисида”ги қонуннинг Бухоро ва Қашқадарё вилоятларидаги ижроси ҳам ана шу нуқтаи назардан кўриб чиқилди ҳамда бу борада қўмита томонидан ўтказилган ўрганиш якунлари муҳокама этилди.\nБугунги кунда Бухоро вилоятида 25395 та, Қашқадарё вилоятида эса 46641 та юридик шахс фаолият кўрсатиб келмоқда. Мазкур вилоятларнинг ҳар бир туманида қонунни тарғиб қилиш бўйича паннолар, бошқарма ва идораларда, бўлимларда тегишли тарғибот бурчаклари ташкил этилган.\nБухорода профилактика ишларини олиб бориш мақсадида 1368 та тадбиркорлик субъектларида тушунтириш ишлари олиб борилган, 577 маротаба семинарлар ташкил этилган. Қашқадарё вилоятида эса мос равишда 1400 та тадбир, 600 та семинар ўтказилган.\nҚонун ижроси юзасидан ушбу ҳудудлардаги тадбиркорлик субъектларида ўтказилган тушунтириш ишлари вақтида аниқланган 88 та қонунбузилиш ҳолатларининг олди олинган.\nЙиғилишда амалга оширилган ижобий ишлар билан бир қаторда, қонун ижроси юзасидан аниқланган қатор муаммо ва камчиликлар ҳам чуқур таҳлил этилди. Жумладан, Бухоро ва Қашқадарё вилоятларида бевосита маҳаллий давлат ҳокимияти, давлат ва хўжалик бошқаруви, соғлиқни сақлаш соҳалари ваколатли органлари билан қонуннинг 9-, 10-, 11-моддаларида белгиланган меҳнатни муҳофаза қилиш соҳасидаги ваколатлари юзасидан тушунтириш ишлари олиб борилмаган. Соҳага кадрлар тайёрлашда ҳам муаммолар мавжуд. Шунингдек, давлат ва хўжалик бошқаруви органлари ҳамда иш берувчилар олдига меҳнатни муҳофаза қилиш бўйича мутахассисларни қайта тайёрлаш, уларнинг малакасини оширишни таъминлаш белгилангани ҳолда, айрим ташкилот ва корхоналарда мазкур масалага етарлича эътибор қаратилмаган.\nҲар иккала вилоятда меҳнатни муҳофаза қилиш соҳасидаги хизматлар бозорининг профессионал иштирокчиларини Ягона реестрга киритиш ишлари амалга оширилмаган. Шунингдек бюджет ташкилотлари, айниқса таълим ва соғлиқни сақлаш муассасаларида меҳнатни муҳофаза қилиш юзасидан янги қонун талаблари тўлиқ амалга оширилмаган. Айрим ташкилотларда Қонуннинг янги таҳрирдаги нусхалари мавжуд эмас, белгиланган меъёрий хужжатлар эски, 2005 йилдаги буйруқ ва низомлар мавжудлиги аниқланиб, бу борада ташкилот раҳбарларининг маъсулияти етарли эмаслиги аниқланган.\nҚашқадарё вилоятида ишлаб чиқариш билан боғлиқ бўлган жами 37 та бахтсиз ҳодиса содир бўлган, шундан 20 тасини оқибати ўлим билан тугаган. Ўтган йилнинг шу даврига нисбатан баҳтсиз ҳодисаларнинг сони 15 тага кўпайган ва бахтсиз ҳодисалар натижасида ҳалок бўлган ходимларнинг сони 10 нафарга кўпайган. Бухоро вилоятида ҳам ишлаб чиқариш билан боғлиқ бўлган жами 24 та бахтсиз ҳодиса содир бўлган бўлса, шундан 6 таси оқибати ўлим билан тугаган.\nМуҳокамалар давомида мутасадди вазирлик ва идоралар вакиллари, вилоятлар бошқармалари бошлиқларининг ушбу масалаларга доир ахборотлари эшитилди.\nЙиғилишда жойларда қонун талабларининг тўла бажарилишини таъминлаш, аниқланган камчиликларни бартараф этиш юзасидан қўмитанинг тавсиялари ишлаб чиқилиб, тегишли қарори қабул қилинди.\nКўришлар сони: 6585


Ғани Аъзамов таваллудининг 110 йиллиги нишонланди — manzur.uz\n«Минг марта ўйнаганингдан кейин шу минг марта қўйилган спектаклни битта одам кўрмай қолган бўлса ҳам, ана шу биргина одам учун ўйнашга мажбурсан!”\nmanzur.uz / 30.10.2019 238\nКеча – 29 октябрь куни Ўзбек миллий академик драма театрида таниқли санъткор Ғани Аъзамов таваллудининг 110 йиллигига бағишланган хотира кечаси бўлиб ўтди.\nУшбу тадбир Ўзбекистон театр арбоблари уюшмаси, Маданият вазирлиги ҳамда Ўзбек миллий академик драма театри ҳамкорлигида ташкил қилинди.\nЎзбекистон халқ артисти, театр саҳнасидаги бетакрор роллари билан кўплаб мухлислар ҳурмат-эътиборига сазовор бўлган санъаткор Ғани Аъзамов 1909 йилда Тошкент шаҳрида таваллуд топган. У ўз меҳнат фаолиятини ўқитувчиликдан бошлаган. Дастлаб театр актёрларига лотин тилидан сабоқ бериш учун муаллим бўлиб ишга келган Ғани Аъзамов ўз ҳаётини бир умр театр билан боғлади. Ижодий фаолиятини оммавий саҳналарда қатнашишдан бошлади ва илк бор Уйғун асари асосида саҳналаштирилган “Қалтис ҳазил” комедиясида Мамарасул образини муваффақиятли ижро этди. Шундан сўнг санъатга қизиқиши ортиб катта-кичик ролларни зўр маҳорат билан ижро эта бошлади.\nУтоз санъаткор камдан кам учрайдиган туғма истеъдод соҳиби эди. У ўзининг 60 йиллик ижодий фаолияти давомида “Қутлуғ қон”, “Қонли сароб”, “Алишер Навоий”, “Тоға-жиянлар”, “Ревизор”, “Куёв”, “Олтин девор” каби юздан ортиқ спектаклларда мукаммал образларни саҳнага олиб чиққан. Театр мухлислари Ғани Аъзамовнинг кино, телевидение ҳамда “Наштар” ҳажвий кино журналидаги бетакрор образларини ҳамон эътироф билан эслашади.\nХотира кечасида ўзбек театр санъатига катта ҳисса қўшган устоз санъаткорни шогирдлари, издошлари, бир қатор таниқли театр арбоблари ҳурмат билан хотирлашди. Ғани Аъзамов билан боғлиқ воқеаларни, суҳбатларда айтган ибратли гапларини эсга олишди.\n–Мен тўққиз йилдан ошиқ вақт мобайнида Ғани акам билан бирга саҳнада роль ўйнаганман. Туман ва шаҳарларга борамизми, чекка қишлоқлардаги саҳналарда бўлсин, минг марталаб қўйилган спектакль бўлса ҳам, залда томошабин кам бўлса ҳам унда роль ўйнашга эринмасди, – деди Ўзбекистон халқ артисти Эркин Комилов. – Энди ўйлаб қарасангиз, албатта, актёр ҳадеб бир ролни саҳнада қайта ўйнайверганидан кейин майнавозчилик қилгиси келади, сўз қўшгиси келади. Лекин устоз доим залдан кузатиб ўтирарди ва агар нимадир ёқмаса спектакль тугаганидан кейин бизга дакки берарди: “Ҳа, жонларингга тегдими, алмаштирайликми? Бошқа актёр ўйнасинми? Бирон жойда ҳам майнавозчилик қилганларингни кўрмай! Ролни Тошхўжа Хўжаев (Ўзбекистон халқ артисти, ўша пайтда театрнинг бош режиссёри) кўрганда қандай ўйнаган бўлсаларинг, шундай ўйнанглар! Агар минг марта ўйнаганингдан кейин шу минг марта қўйилган спектаклни битта одам кўрмай қолган бўлса ҳам, ана шу биргина одам учун ўйнашга мажбурсан!” дерди.\nЎзига ҳам жуда талабчан эди. Ана шунинг учун Ғани Аъзамов ўйнаган спектакллар минг марталаб саҳна юзини кўрган.\nМиллий театр саҳнасида ўз ижоди билан танилган актёр ва актрисалар ўз хотираларидан сўзлаб бергандан сўнг томошабинлар эътиборига концерт дастури ва Ғани Аъзамов ижодида алоҳида аҳамиятга эга бўлган “Олтин девор” спектакли ҳавола этилди.\nМеҳмонлар театрда ташкил қилинган фотокўргазмани томоша қилишди.\nKalit so`zlar: _ани Аъзамов, Олтин девор, театр


Аммо шундайлар борки, бир умр ўзга соҳалар нонини еб, умрининг маълум палласида бадиий адабиётга юз буради ва кутилмаган санъат намунасини яратиб қўйганини ўзи ҳам сезмайди эҳтимол.\nХусусан, Ўзбекистон халқ рассоми, Бадиий академия аъзоси, шахсий кўргазмалари 1977 йилдан буён Германия, Франция, АҚШ, Россия, Болгария, собиқ Югославия, Ҳиндистон, Сурия, Корея, Норвегия, Литва ҳамда юртимизда тасвирий санъат ихлосмандлари эътирофига сазовор бўлган, кўплаб асарлари дунёнинг машҳур музей ва галереяларида сақланаётган Алишер Мирзонинг 2018 йилда "Каллахоналик йигитча" номли романи нашр этилиши юқоридаги фикримизга далил бўла олади.\nТўғри, мазкур романда рассом болалик, ўсмирлик йилларини қаламга олади - бироқ буни шунчаки қуруқ шаклда эмас, ҳақиқий бадиий ифода этадики, мутолаа асносида ровийни буткул унутасиз - асар воқеаларига шўнғийсиз беихтиёр.\nТошкентда ўқиган, маълум вақт яшаганлар Эски шаҳар, Чорсу тарафларни ўзгача меҳр, ўзгача соғинч билан эслайди. Роман муаллифи айни ўша минтақадаги воқеа-ҳодисаларни қаламга олади ва шахслар, кечинмаларнинг бу қадар аниқ баёни адибнинг кучли хотирасидан дарак бериши баробарида жин кўчалар аро сайру саёҳатга бошлайди.\nКитоб муаллифи рассом эмасми, биз бунда шахслар, ҳодисотларнинг тиниқ манзарасини, тирик лавҳаларни кўрамиз, яна бир ўзига хослик - муаллиф китобини мавзуга оид гўзал суратлар билан безаганки, бунақаси энди жаҳон адабиётида ҳам кам учрайди.\nЎзгачароқ, мароқли ва қизиқарли асар ўқишни дилга тугиб юрган бўлсангиз, "Каллахоналик йигитча" романини варақлаб кўринг. Дарвоқе, рассом-адибимиз китобнинг давомини ҳам ёзишга улгурибди, номи "Мусаввир". У ҳақда бошқа сафар...\nТуғилишга туғилдиму менга исм қўйиш оғир кечди чоғи. Қулоқ қилиб олис Сибирияга бадарға қилинган қиблагоҳлари Мирзамуҳаммадбойнинг қисматидан ташвишда юрган ва қама-қаманинг янги мавсуми бошланиб қолишидан хавотирда бўлган отам - Тўлаган Мирзаев ўғилча, яъни каминанинг исмини Абдулла ёинки Саидваққос қўйсалар, маҳалла "ёзувчи"ларидан бирортаси ана, халқ душмани бўлмиш фалончининг исмини танлади, дея гапни чувалатишдан тоймаслиги эҳтимолдан йироқ эмаслигини ўйлаб, бир неча антиқа исмларни мўлжаллаб оладилар. Антиқа исмлар қандай бўлади, дерсиз? Бир чеккадан айтаман: Мэлс, Ҳамза, Максим (Горький), Октябржон ва ҳатто Маркс (Маркс Мирзаев)... Ҳай-ҳай, бир Худо асрагани шуки, қиблагоҳимизнинг зиёли табиатлиги, қолаверса, жўмардлиги зўр келиб, таваккалига "Алишер" деган исмни қўядилар, вассалом!.. Бу ёғини сўрасангиз, айни жаҳон муҳорабаси кезларида ўтказилмай қолган Навоий бобомизнинг таваллудига бағишланган мўътабар анжуман 1948 йилнинг февралида ташкил этилган, бир чеккаси, отамиз шул воқеадан руҳ олган бўлишлари анча ҳақиқатга яқин.\nКаллахонада истиқомат қилувчи жумлаи мўмин борки, лақаби бўлмаса! Ён атрофимизда Қосим шақилдоқ, Шу-Шу домла, Пайзи чакай, Хури пошшо, Қора ялоқ, Холгаранг, Раҳим патак, улуғлардан эса Орип ўрис, Маркис, Абдупаттох Румий, Чапаев ва ҳоказо. Разм солинса, лақабда ўзига яраша ҳикмат йўқ эмас. Аксари лақаблар узукка кўз қўйгандек "эга"сининг шахсиятига, феълига чунонам ярашиб тушадики! Дейлик, Қосим шақилдоқ - қотмадан келган киши шанғиллашидан қулоқни қоматга келтиради. Унинг "Пахтакор"нинг ашаддий мухлиси эканини айтмайсизми?! Футбол ўйини чоғидаги стадионни бошига кўтариб бақиришлари ўз йўлига, илло у ўйиндан кейинги кунлар ҳам ҳеч кимни ҳоли-жонига қўймайди - маҳалла-кўйни бошига кўтариб футболдан вайсагани-вайсаган. Ўйиндан кейин эса "Пахтакор"нинг ютуғини назарда тутиб, шанғиллаб, дуч келганга: "Ҳа Пахтакор шундай, ёмонга ёмон", деб ғурур билан маҳаллага кириб келишини айтмайсизми?!\nФарҳод жинни қирқ-элликларни қоралаган, баланд бўйли киши. Каллахонага "қайси гўрдан" келиб қолган - ҳеч ким билмайди. Қиладиган иши ёки тирикчилиги - қўлидаги телефонни қулоғидан қўймай қаерларгадир, кимларгадир қўнғироқ қилгани-қилган.\nШўрликка сиёсатдан теккан, аниқроғи, Сталинни тилдан қўймас, кимни ҳибсга олмоқ керак, кимни афв этмоқ кераклиги ҳақида даҳоларнинг даҳосига ахборот бергани-берган.\nОнамиз мени кабобчига ёрдамчи қилиб бериб: "Эти сизники, суяги бизники", дедилар-да, шогирдликка топширдилар. Мени қассоб-кабобчига топшириб, бундай демасалар бўларди. Кўнгилдан нималар ўтмайди дейсиз, нималар ўтмади!\nМенга иш жараёнининг бир хиллиги, қайтарилавериши ёқмайди. Табиатан ҳали-ҳануз бир хилликка тоби-тоқатим йўқ.\n...менга ўхшаган ёш рассомлар қарияларни чизишни хуш кўришади, чунки уларнинг юзларида маъно бор, шакл ўйини бор, харитани эслатувчи чизгилар кўп, ўнқир-чўнқирлар бисёр бўлиб, расмни эгасига ўхшатиш осон кечади.\nЁш одамнинг нимасини чизасиз? На соқол бор, на мўйлов, бет сип-силлиқ, кўсага ўхшаса. "Майсаранинг иши" спектаклидаги Ҳидоятхонга ўхшаганларнинг пичоққа илинадиган нимаси бор?\nЧизсанг обрўли, ёши катта одамларни чизмоқ керак, шунинг учун бўлса керак, бозорга тушсанг ҳам, Чорсу ёки Эски жўвага ўтсанг ҳам, қаерга қарама, Ленин ва Исталин боболарни ва муридларини (политбюро аъзолари) сенга тиккасига боқиб турган қиёфаларини кўрасан.\nЮзларида фарқ бўлгани билан костюмлари барчасида бир хил, худди Яша аканинг фото дўконидан ижарага олишганга ўхшайди.\nЭски шаҳарликларда чакки бир одат бор. Биров эҳтирос билан ўта муҳим нарсани гапира бошласа, албатта, нафсларини қондириб кавшана бошлашади. Бояқиш нотиқнинг алангали сўзи ҳавода қолиб кетаверади.\n...устозларим гоҳ-гоҳ Жанггоҳдаги Абулқосим Тўйчиевнинг чойхонасида йиғилишиб маишат қилишади. Оддий чойхоначининг исми-фамилиясини қўшиб, ваҳима билан зикр қилаяпманми? Шуни ҳам билмайсизми? Абулқосим ака машҳур Тўйчи ҳофизнинг пушти камаридан бўлган ўғли-да!\nАбулқосим акага отасидан бир оз юққан, улар аския айтадилар, баъзида наҳор ошига раво кўришса - катта гавдаларини букчайтириб, қўлтиқларини тагида кўринмай кетадиган оталарининг танбурини олиб бораверади ҳам. Отасининг ашулаларини айтади, "Қора кўзимдан" бошлаб, "Қаро кўзим" билан тугатади. Фақат қўшиқни "Гулоб билан ювгилу, гул баргидан кафан қилгил" сўзи билан айтиладиган авж пардаси келганда кучаниб, зўриқиб томоқларини томирлари бўртиб кетса ҳам авжини ололмайди, тўхтаб қолади. Худойим бермагандан кейин, нафаси ҳам, овози ҳам етмайди. Қўшиқ айтиш гавдага қарамас экан. Товуш етмаган чоғда қоядек сохт-сумбат ҳам бефойда. Тумонат одам. Вазиятдан чиқиб кетиш керак. Абулқосим ака аскиячи эмасми, қолган овозларини жамлаб, микрофонни еб қўйгудек хириллаб: "Бу ёғини отамдан эшитгансизлар!" дея қўшиқни расвосини чиқариб тугатади. Кулган кулади, кулмаган ҳайрон.\nСавдогар зоти сўзамол бўлади, айёр бўлади, ваъдабоз бўлади, кўпам сўзининг устидан чиқавермайди.\nТеатр артистлари саҳнада Алпомиш ёки шоҳ бўлса ҳам ҳаётда камбағалликлари шундай кўриниб турар экан - ҳофизнинг шимини почаси калта, тўпиғи кўриниб турибди, тагидан йиртиқ пайпоғи илжайиб турибди.\nЎқиганим бор, ўрисларнинг ҳофизи машҳур Шалапин ҳам мардикор, ёзувчи Максим Горький аччиқ қисмати билан ғирт қора авом орасидан чиққан экан. Алишер Навоий фильмида Ҳусайн Бойқаро ролини ўйнаган Асад Исматов ҳам Шайхонтоҳур даҳасида чойхоначи бўлган, дейишади. Чойхона ҳам кичкина бозор-да. Домлам айтганларидек, ҳамма ёқ - типаж.\nАсарларимга тикилдим. Бамисли бир кўргазма. Наҳотки бир кўргазмага етадиган ишлар йиғилиб қолган бўлса?\nСинфда думалаб ётган дўстларим - томошабин. Кўнгил мақтовга муҳтож. Буларнинг чапакбозлигига кўпам беш кетмайман.\nКўнгил холис танқид дардида.\nҲунарманд дўстлар, баъзи рус фильмларида ифода этилгандек - қизиллар келса ҳам "Ура!", оқлар келса ҳам "Ура!" қабилида иш тутишади.\nИжодкор аҳли дунёси билан раҳбар ходимлар дунёси ўртасида дўст-биродарлик, яқинлик ҳамма вақт уйғун бўлавермаган. Улар орасида уйғунлик ҳар доим кузатилавермаган.\nИжодкор - қайсар шахс. Ўз билганидан қолмайди. Барча икир-чикир нарсани унутиб, бирдан-бир танлаган ижод йўлидан оғишмай кетаверади.\nКатта ижодкорлар халқ-омма томонидан ҳам ҳар доим қадрланмаган. Устозлардан Винсент Ван Гогни олайлик. У ҳаётлигида атиги битта дона асари сотилибди. Ўша асарни ҳам бегона эмас, мухлис эмас, рассомнинг укаси Тео Ван Гог харид қилибди. Шу кунда эса жаҳоннинг барча нуфузли музейлари орасида устознинг асарлари талаш.\nРус рассомларидан Филоновнинг нафақат ҳаётлигида асари сотилмабди, балки тайёр шахсий кўргазмасини очишга рухсат беришмаган. Оч-наҳор яшаган, маишати ва егулиги нон ва чойдан нарига ўтмаган. Ўлимидан сўнг рассом рус модерн санъатининг оталаридан дея эътироф этилди.\nИжод бу қалб амри экан, биродарлар. Ижодкор шоирга моддий рағбат берасизми, бермайсизми - барибир ёзади, ижоддан тўхтамайди. Ижод унинг турмуш тарзига айланган, тирикчилик манбаи эмас - турмуш тарзига.\nШунинг учун бўлса керак, яхши рассомнинг устахонасида ҳар доим бирталай асарлар тахланиб туради.\nБиродарлар! Ҳунарманднинг бисотида бор биргина асарини (олти қиррали ўйма курси) харид қилишмаса, ўша заҳоти қўлидаги ўйма ускунасини ёнига қўяди. Уларни чанг босади. Бу ҳам етмагандек, илҳомни, сўнг харид қилувчи халоскорини пойлаб ўтирмайди, шартта ўз касбига хиёнат қилиб, уни ўзгартиради-қўяди.\nЧунки у ижодкор эмас, ҳунарманд-да.


Xалилзод: Толибон билан музокаралар муваффақиятли бўлди\n19 апрел 2021, Тошкент вақти: 23:49\nҚатарда ўтган музокаралар пайтида олинган сурат.\nАҚШнинг Афғонистон бўйича махсус вакили Залмай Xaлилзод Толибон билан ўтказилган музокараларнинг сўнгги босқичини «тарихдаги энг муваффақиятли сўзлашув» деб баҳолади.\n7 июль куни Озод Европа - Озодлик радиосига интервью берган Xалилзод:\n- Бир қатор масалалар мавжуд, биз фақат тўртта масалани муҳокама қилаяпмиз. Булар террорчилик, Афғонистонда АҚШ ҳарбийларининг ҳозирлиги, афғонлар ўртасида ўзаро музокара ва ўқ отишни тўхтатиш. Бу масалаларнинг барчаси бўйича олға силжишларга эришдик, - деб айтди.\nҚатарда толиблар иштирокида ўтказилаётган Афғонистон саммитида афғонистонлик вакиллар, жумладан, сиёсатчи ҳамда аёллар иштирок этмоқда. Музокаралар 6 июль куни бошланган эди.\nСўзлашувларда Толибоннинг Афғонистондаги хориж ҳарбийларининг бутунлай чиқиб кетиш талаби, АҚШнинг эса, хориж кучлари кетганидан сўнг, Афғонистоннинг бошқа давлатларга ҳужум учун базага айланмаслик шарти муҳокама қилинди.


Мақсуд Каримов: "Насаф"нинг футболчиси бўлганим билан фахрланаман" - "Насаф" ФК расмий веб-сайти\n“Насаф” футбол клубида шундай футболчилар борки, жамоа таркибида кўп йиллар тўп тепиб, жамоа ютуқларига улкан ҳисса қўшган, мухлислар меҳрини қозонган ва ҳурмат-эътиборга сазовор бўлган ҳамда эл назарига тушган.\nБундай футболчилар орасида “Насаф” футбол клубининг тажрибали ҳимоячиси Мақсуд Каримов ҳам бор.\nФутболчимиз 2008 йилдан буён, яъни 10 йилдирки, “Насаф” футбол клубимизнинг шарафини муносиб ҳимоя қилиб келмоқда.\nМақсуд Каримов 2006-2007 йиллар “Хоразм”, “Вобкент” жамоаларида тўп тепди. 2008 йилда эса “Насаф” таркибига келиб қўшилди.\nКаримов жамоамиз таркибида ОФК Кубоги соҳиби, 2 карра кумуш медали соҳиби, 6 карра бронза медали соҳиби, беш марта Ўзбекистон Кубоги финалчиси, 2015 йили Ўзбекистон Кубоги соҳиби ва 2016 йили Ўзбекистон Суперкубоги соҳиби ва Осиё чемпионлар лигасида 5 мавсум иштирок этди.\nМақсул Каримов миллий чемпионат ўйинларида 274 марта майдонга тушди ва “Насаф” таркибида ҳимоячи сифатида 200дан ошиқ ўйин ўтказди.\nФутболчимиз 2010 ва 2011 йилларда миллий терма жамоамиз таркибида ҳам 4та ўйин ўтказиб, 159 дақиқа майдонда ҳаракат қилган.\nМақсуд Каримов бугун жамоамиз таркибидаги сўнгги учрашувда майдонга тушди.\n“Насаф” – “АГМК” учрашуви якунига етгач, футболчимизга алоҳида эҳтиром кўрсатилди.\nБиз клубимиз раҳбарияти номидан, мураббийлар номидан шунингдек “Насаф”ни кўп минг сонли мухлислари номидан, Мақсуд Каримовга жамоамиз сафида кўрсатган ўйинлари учун мингдан-минг раҳматлар айтамиз. Мақсуджон биз сиздан мамнунмиз, сизни эъзозлаймиз! Сизга катта ташаккур!\nБиз бугунги ўйиндан сўнг. Мақсуд Каримовни қисқача суҳбатга тортдик.\n-Аввалом бор, шундай кунларга етказганига минг марта шукур. "Насаф"дек жамоанинг таркибида тўп тепганимдан, жамоанинг бир бўлаги бўлганимдан ғоятда фахрланаман. Бу жамоанинг ўтмиши шонли, салоҳияти жуда катта, шунингдек келажаги ҳам порлоқ. "Насаф" ҳамиша ўзбек футбол ишқибозларининг назаридаги жамоадир. Бу жамоада тўп тепганимдан фахрдаман. Севимли жамоамнинг келгуси фаолиятига каттадан-катта муваффақиятлар тилаб қоламан. Бу жамодан кетиш мен учун жуда оғир. Бу жамоа худди ўз оиламдек, ўйимдек бўлиб қолган. Мухлислар эса худди ўзимнинг ака-укаларимдек. Ҳаммангизга раҳмат айтаман.


Тошкент шаҳрида янги экобоғ барпо этилди - «Ўзбекконцерт» давлат муассасаси\nТошкент шаҳрида янги экобоғ барпо этилди\nАзим шаҳримизнинг сўлим ва баҳаво гўшалари сони яна биттага кўпайди. Бугун пойтахтиимизда Заҳириддин Муҳаммад Бобур номи билан янги экологик боғнинг тантанали очилиш маросими бўлиб ўтди.\nБоғ айниқса, болажонларимизга қувонч улашди. Бугунги ҳайрли кун барча меҳмонларнинг ҳотирасиида бир умрга илиқ таасуротлар ила муҳрланадиган бўлди. Пойтахтимиз аҳли ва меҳмонларини очиқ ҳавода сайр қилишлари, вақтларини оила ва яқин дўстлари даврасида мароқли ўтказишлари учун янги экологик боғга таклиф этамиз. Шунингдек, ушбу боғда турли хил маданий-маърифий тадбирлар, спорт ўйинлари, қизиқарли танловлар, шеърхонлик мушоира кечалари ва ҳайрия акцияларини ташкил этилади.\nТошкент шаҳар ҳокимлиги ва “Ўзбекконцерт” давлат муассасаси ҳамкорлигида ташкил этилган тантанали очилиш маросимидан сўнг катта концерт дастури намойиш этилди. Концертда Ўзбекистонда хизмат кўрсатган артист Зиёда Қобилова, Фарход ва Ширин, Жасур Мирсагатов, “Караван” ҳамда “Шарқ” эстрада гуруҳлари иштирок этди. Хонандаларнинг ижодий чиқишлари йиғилганлар кайфиятига олам-олам қувонч бағишлади.\nШунингдек, ушбу тадбирда Ёзувчилар уюшмасининг раиси, Ўзбекистон халқ шоири Мухаммад Али, Ўзбекистон халқ шоирлари Иқбол Мирзо, Сирожиддин Саййид ва ёш шоирлар Заҳириддин Муҳаммад Бобур ижоди ҳамда унинг рубоийларидан намуналар ўқиб эшиттиришди.


Ўзбекистон касаба уюшмалари Федерациясининг Наманган вилоят кенгаши расмий сайтиNoyabr from 2018 from\nБЕПУЛ ЙЎЛЛАНМАЛАР БЕРИЛДИ\nТранспорт, йўл ва капитал қурилиш, қурилиш индустрияси ходимлари Наманган вилоят ташкилотларининг Бирлашган касаба уюшма қўмитаси томонидан Норин туман йўллардан фойдаланиш унитар корхонасининг 248-йўл бўлими ишчиси бўлиб фаолият олиб бораётган 1963 йил 16 ноябрда туғилган, кам таъминланган оила аъзоси, 2 нафар ногирон фарзандни тарбияловчи Насибахон Сотиволдиева, “Юнусбой” МЧЖ раҳбар бўлиб фаолият олиб бораётган 1952 йил 10 […]\n«Меҳнат соҳасида муҳим аҳамиятга молик масалалар» мавзусидаги давра суҳбати ўтказилди\nРеспубликамизнинг барча ҳудудларида бир неча йилдан бери анъанавий равишда ўтказиб келинаётган «Меҳнат соҳасида муҳим аҳамиятга молик масалалар» мавзусидаги давра суҳбатлари ўзининг мазмундорлиги ва самараси билан ижтимоий ҳаётимизда катта ўрин тутиб бормоқда. Жумладан, Наманган вилоятида ҳам бир неча йилдан бери давра суҳбатларининг турли босқичларида муҳокама этилган масалалар, кун тартибига қўйилган муаммолар ўз ўрнида ҳал этилди, фуқаролар […]\nКасаба уюшмасининг асоси бошланғич ташкилотлар экани ҳеч кимга сир эмас. Шу принципдан келиб чиқиб, доимий равишда бошланғич ташкилотларга амалий ёрдам кўрсатилмоқда. Устав талабларини бажариш юзасидан уларга кенг тушунтиришлар бериб ўтилмоқда. Ноябрь ойининг дастлабки сешанбасида кенгашимиз томонидан тумандаги “Баркамол авлод” болалар маркази ҳамда 1-мактаб бошланғич касаба уюшма ташкилотларига амалий ёрдам кўрсатилди. Ҳар бир раисга касаба уюшма […]\nКасаба уюшма туҳфаси !\nИМТИЁЗЛИ ЙЎЛЛАНМА қувончга сабаб бўлди “Бир неча йиллардан буён буйрак ва қовуқ силидан азият чекаман, доимий равишда даволаниб келаман. Топганим, асосан, даволанишга кетгани учун ҳеч қачон санаторийда дам олишни хаёлимга келтирмаганман. Аммо таълим, фан ва маданият ходимлари касаба уюшмаси Поп туман кенгаши раиси Баҳодир Содиқовдан бепул йўлланмани оларканман, ишловчиларни йўқлайдиган ташкилот аъзоси эканимдан, уларнинг оғир […]


www.energonazorat.uz - Ўздавэнергоназорат Инспекциясининг расмий сайти - Қандим газни қайта ишлаш мажмуасининг қачон ишга тушиши маълум қилинди\nбугун: 17 Август 2018 й.\n12.02.2018чоп этиш 600\nБу ҳақида Халқ сўзи-Онлайн хабар беради.\nТошкент шаҳрида “Ўзбекнефтегаз” АЖ билан “Лукойл” компанияси раҳбарлари ўртасида учрашув бўлиб ўтди. Унда ушбу заводни ишга тушириш маросими муддати, табиий газ экспорти бўйича ўзаро ҳисоб-китоб, “Лукойл” директорлар кенгаши йиғилишини Бухорода ўтказиш, ушбу компания раҳбарларининг Ўзбекистонга ташрифи масалалари муҳокама қилинди.\nЭслатиб ўтамиз, Қандим лойиҳасини амалга ошириш 2004 йилда бошланган. У “Қандим-Ҳавзак-Шоди-Қўнғирот” маҳсулотини тақсимлаш тўғрисидаги битим доирасида Қандим газконденсат конлари гуруҳини ўзлаштиришни назарда тутади. Ушбу гуруҳга Қандим, Қувачи-Олот, Оққум, Парсанкўл, Хўжа ва Ғарбий Хўжа каби олтита газконденсат кони киради.\n2015 йил февраль ойида “Лукойл” ва “Hyundai Engineering” ўртасида Қандим газни қайта ишлаш мажмуасига асбоб-ускуналарни етказиб бериш ҳамда қурилиш ишларини олиб бориш бўйича умумий қиймати 2,66 млрд. АҚШ долларилик шартнома имзоланганди.\nМажмуанинг бунёд этилиши ишларига эса 2016 йилда киришилган бўлиб, унинг бир йилда 4,05 млрд. метр куб газни қайта ишлаш қувватига эга биринчи навбати ўтган йил ноябрь ойида ишга туширилди. Мазкур лойиҳанинг умумий қуввати 8,1 млрд. метр кубга тенг.


Мобил банкинг - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nОхирги янгиланиш: 11.Фев.2021 11:35 AM\nМобил банкинг – интернет тармоғи ёрдамида мобил телефон (смартфон) орқали банк хизматларидан фойдаланишнинг замонавий усулидир.\nБу усул банк хизматларидан фойдаланувчиларга банк ҳисобварағини масофадан бошқариш имконини беради ва деярли барча интернет-банкинг операцияларини таъминлайди.\nМобил банкнинг ёрдамида мижоз қуйидаги имкониятларга эга:\nбанк карталарининг (кредит, дебет ва ҳоказо) ҳолатини кузатиш;\nмобил ва шаҳар телефон хизматлари, интернет-провайдерлар, коммунал, кабел ва рақамли телевидение хизматлари учун воситачилик ҳақларисиз тўловларни амалга ошириш;\nонлайн конверсия амалиётларни ўтказиш;\nкартадан картага ўтказмаларни амалга ошириш;\nоперацияларнинг автоматик ижросини созлаш – ҳисобварақ бўйича ёки муайян саналарда белгиланган тўловлар;\nпул маблағларининг банк ҳисобварағига тушганлиги ҳақида маълумот олиш;\nбанк картаси орқали амалга оширилган операциялар ҳақида маълумотнома олиш;\nонлайн-дўконларда ҳаридларни амалга ошириш;\nкредитларни сўндириш, омонатларга маблағ қўшиш;\nпул ўтказмасини олиш/юбориш;\nбанк картасини очиш;\nбанк картасини блоклаш ва блокдан ечиш;\nбанк картасига омонат бўйича фоизларни кирим қилиш;\nбанк картасининг амал қилиш муддатини узайтириш;\nмобил илова орқали турли валюталарда халқаро пул ўтказмаларини амалга ошириш.\nМобил банкингга уланиш\nМобил банкинг хизматларидан фойдаланиш учун мижоз, аввало банк ҳисобварағини очиши лозим, яъни карта ҳисобварағи очилади (банк картаси). Бунинг учун:\nШахсни тасдиқловчи ҳужжат (паспорт/ идентификация ID-картаси/ янги намунадаги ҳайдовчилик гувоҳномаси/ ҳарбий билет) билан бирга банкка ташриф буюриб (ёки масофадан) керакли ҳужжатларни тўлдириш;\nИнтернет орқали мобил телефонга (смартфонга) тегишли иловани юклаб олиш (керакли иловалар кўпинча Google Play ва App Store иловалар дўконида мавжуд).\nМобил иловалар банк ёки тўлов ташкилотлари томонидан таклиф этилиши мумкин. Агар мобил илова ва банк картаси битта банкка тегишли бўлса, ушбу илова орқали операцияларни амалга оширишда кичик воситачилик ҳақларидан озод бўлиш мумкин. Масалан, маблағларни бир картадан бошқа картага ўтказиш ёки нақд пул олиш учун комиссиялар мавжуд. Умуман олганда, комиссия 1% дан ошмайди.\nАгар смартфонда илова ўрнатилган бўлса, фақатгина банк картаси билан ушбу иловада авторизациядан ўтиш кифоя, яъни иловада банк картаси ҳақида сўралган маълумотларни унга киритиш лозим.\nАвторизация қилиш учун, картанинг олди томонидаги маълумотларни киритиш керак (карта эгасининг исми, картанинг индивидуал рақами ва картанинг амал қилиш муддати). Сўнгра банкнинг SMS-хабари орқали келган код ёрдамида оширилаётган авторизацияни тасдиқлаш лозим. Шундан кейин, иловага кириш учун парол (ПИН код) ўрнатиш ва уни эслаб қолиш муҳим, телефон ўғирланган ёки йўқолган тақдирда маблағларнинг хавфсизлиги мазкур парол орқали таъминланади.\nБир иловада бир неча карталарни рўйхатдан ўтказиш мумкин. Бу эса, иловани ўзида бир картадан бошқа картага осонгина ўтиш ва керакли карта билан тўловни амалга ошириш имконини беради.\nИловадан қандай фойдаланиш керак?\nҲар бир мобил банк иловасининг дизайни ва менюси ҳар хил, аммо бу муаммо эмас, чунки уларни ишлатиш жуда осон. Меню асосан фойдаланувчи истаган операцияларга мувофиқ бўлимлардан (ўтказмалар, тўловлар ва ҳоказо) ташкил топган. Биринчи ўринда иловага картанинг маълумотларини киритиш керак, ундан кейин тўловларни амалга ошириш мумкин.\nМасалан, интернет хизмати учун тўловни амалга ошириш керак бўлса, тахминан қуйидаги харакатларни амалга ошириш керак:\nМобил банкинг орқали ҳар қандай банк операциясини амалга оширишингиз биланоқ иловада рўйхатдан ўтказилган телефон рақамингизга амалга оширилган операция ҳақида SMS-хабар юборилади.\nМобил банкинг афзалликлари:\nМобил илова орқали масофадан туриб банк хизматларидан фойдаланиш;\nВақтни тежаш (операцияларнинг тезкор равишда амалга ошиши ва тўлов учун кассага бориш ҳожати йўқлиги);\nКунига 24 соат ишлайди.\nМобил банкинг камчиликлари:\nМобил телефоннинг ўғирланиши ёки йўқолиши;\nҲисобварақ хавфсизлиги даражасининг пастлиги.\nМобил телефон йўқолса ёки ўғирланса, биринчи ўринда карта ҳисобварағи очилган банк филиалига мурожаат қилиб картани блоклаш зарур.


“Қизилқум” ўз майдонида “Динамо”ни мағлуб этди\nЎзбекистон чемпионатининг 17-туридан ўрин олган “Қизилқум” – “Динамо” учрашуви ўз якунига етди. Навоийда бўлиб ўтган баҳсда мезбонларнинг қўли баланд келди.\nУчрашувнинг 55-дақиқасида Шерали Жўраев майдон эгаларини олиднга олиб чиққан бўлса, 64-дақиқада Мате Вацадзе ҳисобни 2:0 кўринишига келтирди.\n75-дақиқада меҳмонлар Жасур Азимовнинг голидан кейин ҳисобни қисқартиришди, бироқ қолган вақтда натижа ўзгармади.\nШу тариқа, “Қизилқум” очколарини 17тага етказиб олган ҳолда 10-ўринга кўтарилиб олди.\nСоса Соla Суперлига, 17-тур\n“Қизилқум” – “Динамо” 2:1 (0:0, 2:1)\nГоллар: 1:0 – 55 Жўраев, 2:0 – 64 Вацадзе, 2:1 – 75, пенальти Азимов.\n"Қизилқум": Евгений Черемисин, Алишер Саноев, Лаша Тотадзе, Стивен Петер, Салим Мустафоев, Муҳсин Убайдуллаев (Суҳробжон Ярашов, 78), Шерали Жўраев, Азизбек Усмонов, Руслан Маргиев, Мате Ватсадзе, Достон Ибрагимов (Суннатилла Абдуллажонов, 70).\n"Динамо": Ботирали Эргашев, Миркомил Локаев, Ҳакимхон Аъламхонов, Жасур Ўринов, Жасур Азимов, Бобур Қосимов, Дамир Темиров, Ихтиёр Тошпўлатов (Амиржон Сафаров, 63), Сардор Эминов (Қадамбой Нурметов, 60), Шоҳруҳ Абдураҳмонов (Обиджон Ҳакимов, 69), Баҳодир Насимов.\nДинамо Самарқанд Қизилқум Ўзбекистон. Суперлига\n"Динамо" - "Андижон". Ўзаро учрашувлар тарихидан\n"Бухоро" янги футболчиларнинг тақдимот маросимини ўтказди


“Янги тинчлик режаси на Исроилга, на Фаластинга ёқади” | Azon.uz - Ахборот-таҳлилий портал\n21:30 16.08.2018 899\nАҚШ томонидан тайёрланаётган тинчлик режаси Исроилга ҳам, Фаластинга ҳам ёқмайди, бироқ барқарорликка эришиш учун айнан шундай йўл тутиш керак. АҚШнинг халқаро музокаралар бўйича вакили Жейсон Гринблатт Твиттердаги саҳифасида ана шундай ёзди.\nИнглиз, иврит ва араб тилларидаги ушбу матн остида АҚШ маъмуриятининг Фаластин – Исроил тинчлик лойиҳасига бош-қош бўлаётган тўрт нафар юқори мартабали мулозимининг исмлари ёзилган. Булар – Гринблаттдан ташқари президент Трампнинг куёви Жаред Кушнер, АҚШнинг Исроилдаги элчиси Дэвид Фридман ва БМТдаги вакили Никки Хейли.\n“Ҳеч ким тамомила мамнун бўлмайди, бироқ ҳақиқий тинчликка эришиш учун шундай бўлиши керак. Воқеликларга асослангандагина тинчликка эришиш мумкин”, – дейилади қайдда.\nАҚШ вакиллари тинчлик режаси ниҳоясига етаётгани ҳақида бир неча бор айтган, бироқ тафсилотлар шу пайтгача ошкор этилмаган. Исроил АҚШнинг режаси бўйича ҳамкорлик қилишга тайёр. Фаластинликлар эса Дональд Трамп Қуддусни Исроил пойтахти деб эълон қилганидан кейин АҚШнинг воситачилигидан воз кечган.\nАҚШ Исроил Фаластин тинчлик\nАҚШ эълон қилган харитада Жўлон тепаликлари Исроилга қўшиб кўрсатилди\n09:30 18.04.2019 412\nТрамп Саудия Арабистонига ҳарбий қўлловни тўхтатишни истамади\n15:40 17.04.2019 597\nВашингтон пост: «Аср келишуви» мустақил Фаластин давлатини бунёд этмайди\n11:30 16.04.2019 1348\nХалқаро жиноят суди АҚШнинг Афғонистондаги эҳтимолий жиноятларини текширмайди\n08:00 13.04.2019 293\nОқ Уй Трaмп ва шаҳзода Муҳаммaднинг «конструктив суҳбати» ҳақида хабар берди\n14:30 12.04.2019 943\n09:04 12.04.2019 793


Норин-Сирдарё ирригация тизимлари ҳавза бошқармасига қарашли дала шийпонида карантин талаблари асосида ташкил этилган қабулда Ўзбекистон Республикаси Олий суди раисининг ўринбосари Икром Муслимов, Судялар олий Кенгаши раиси Холмўмин Ёдгоров, Республика Бош прокурорининг ўринбосари Шуҳрат Узоқов, Ички ишлар вазирлиги тергов департаменти бошлиғининг биринчи ўринбосари, полковник Бахтиёр Жалолов, Наманган вилояти ҳокими Шавкат Абдураззоқов, Президентнинг Наманган вилоятидаги Халқ қабулхонаси мудири Муҳиддин Валиев ва бошқа мутасадди идоралар раҳбарлари Учқўрғон, Норин ва Уйчи туманларидан келган фуқароларнинг мавжуд муаммолари ва масалалари бўйича мурожаатларини тинглади.\nДастлабки кунги йўлланган мурожаатларнинг аксарияти фуқароларнинг бузилган ҳуқуқларини тиклаш ва суд қарорларидан норозилик ва уй-жой масалаларини ташкил этди. Қолаверса, ишга тиклаш, белгиланган жазоларга енгиллик бериш, иш ҳақи ва алимент ундириш, оилавий ажрим каби муаммолар ўртага ташланди.\nСайёр қабул давомида ҳар бир мутасадди раҳбар мавжуд масалани диққат билан тинглаб, уларни ижобий ҳал этишга эътибор қаратди. Бунинг натижасида, илк куни кўриб чиқилган 191 мурожаатдан 80 таси жойида ечим топди. 45 та ҳолатда фуқароларга ҳуқуқий тушунча ва маслаҳатлар берилди. 66 та мурожаат эса маълум муддат тақозо этиши туфайли алоҳида назоратга олинди.\nУчқўрғон туманидаги Қўғай қишлоғида истиқомат қилувчи меҳнат фахрийси Шаҳзода Садриддинованинг айтишича, Наманган давлат университетининг юридик факультетини тамомлаган фарзанди Ҳусниддин Азимов маълум муддат ички ишлар идораларида хизмат қилгач, Бош прокуратура ҳузурида очилган “Агроинспекция” вилоят бўлимида катта инспектор лавозимида фаолият олиб борди. Мазкур ташкилот прокуратура тизимидан чиқиб кетгач, мавжуд штатлар қисқаради. Шу туфайли у ишсиз қолади. Икки йилдан бери ишсиз бўлган ёш ҳуқуқшуносни Наманган ҳарбий прокуратурасига ишга қабул қилиш бўйича кўрсатма берилди.\nНаманган шаҳрида яшвочи фуқаро Умида Абдураҳмонжон қизи Россия Федерациясида истиқомат қилган даврида туғилган фарзандининг туғилганлик ҳақидаги гувоҳномаси йўқолганлиги, ушбу ҳужжатни тиклашга амалий ёрдам кўрсатишларини сўради. Ушбу масала Давлат хизматлари агентлиги вилоят бошқармаси, вилоят адлия бошқармаси томонидан назоратга олиниб, фуқарога амалий кўмак кўрсатиладиган бўлди.\n– Қирғизистон Республикасининг Жалолобод вилояти, Янгийўл районида туғилганман, миллатим ўзбек, тўрт нафар фарзандим бор, – дейди мурожаатчилардан бири Ҳошимжон Ибрагимов. – Бизни Учқўрғон билан она томондан қариндошчилик ришталари боғлаб туради. Бир неча йиллардан бери ушбу тумандаги “Чек” маҳалла фуқаролар йиғини, Ёшлик массивида ҳеч қандай ҳужжатсиз яшаб келмоқдаман. Тўғриси, бундан уч-тўрт йил аввал ҳам паспорт олиш илинжида учрамаган, бормаган идорам қолмаган, афсуски ҳеч қандай фойдаси бўлмаган. Ўзбекистон Президентининг сиёсий иродаси ва ташаббуси билан фуқаролиги йўқ кишиларнинг елкасига ҳам офтоб тегди. Яқинда қилган мурожаатим ўз самарасини берди. Сайёр қабулда, анча йиллардан бери ушалмай келаётган орзуим амалга ошди. Менга Ўзбекистон Республикасининг фуқаролик паспорти топширилди.\nЭътироф этиш жоизки, шу куни Ҳошимжон ака каби 6 нафар фуқаролиги бўмаган кишига, илк бор мурожаат қилган яна 4 нафар шахсга Ички ишлар вазирлиги томонидан Ўзбекистон Республикаси фуқаролик паспорти – “ID” карталари тақдим этилди.\nОммавий қабул давомида жами келиб тушган 85 мурожаатнинг 59 таси жиноят, 17 таси фуқаролик, қолганлари эса маъмурий, иқтисодий ишлар бўйича судлар билан боғлиқ масалалар бўлди. Мурожаатлардан 54 таси ўз жойида ижобий ҳал этилиб, қаноатлантирилди. 9 та мурожаат юзасидан аризалар Олий суд томонидан кассация тартибида ҳал этиш учун қабул қилинди. Битта ҳолатда эса вилоят судига апелляция тартибида расмийлаштирилаётган ишга қўшиш учун олинди.\nЖиноят ишлари бўйича Учқўрғон тумани суди томонидан 7 та, жиноят ишлари бўйича Уйчи тумани суди томонидан 6 та, жиноят ишлари бўйича Норин тумани суди томонидан 8 та, жами 21 нафар шахс жазони ўташдан муддатидан олдин озод қилинди. Жиноят ишлари бўйича Уйчи тумани суди томонидан 3 та, жиноят ишлари бўйича Норин тумани суди томонидан 7 та, жами10 нафар шахсга нисбатан юритилган жиноят ишлари ҳаракатдан тугатилди. Жиноят ишлари бўйича Уйчи тумани суди томонидан 6 та, жиноят ишлари бўйича Норин туман суди томонидан 5 та, жами 11 нафар шахсга нисбатан маъмурий ишлар тугатилди.\n– Ўтган йилнинг 17 июль куни қўл остимда ишловчи ишчилардан бири бахтсиз ҳодиса юз бериб, ток уриши оқибатида ҳалок бўлди, – дейди Учқўрғон тумани электр таъминоти корхонасида техник бўлиб ишлаган фуқаро Абдужаббор Умаров. – Тегишли техника хавфсизлиги қоидаларига амал қилиш бўйича етарли назорат ишлари амалга оширилмаганлиги учун 2020 йил 18 сентябрь куни жиноят ишлари бўйича туман суди қарори билан менга нисбатан икки йил муддатга озодликдан чеклаш жазоси тайинланди. Белгиланган жазо мажбуриятларига тўлиқ амал қилганлигим сабабли ИИБ тақдимномасига асосан, сайёр қабул куни сайёр суд мажлисида мурожаатим кўриб чиқилди. Суднинг ажрими билан жазонинг ўталмай қолган 1 йилу 4 ой қисми муддатидан аввал шартли равишда олиб ташланди. Кўрган-кечирганларим менга сабоқ бўлди, бундан тегишли хулоса чиқараман.\nОммавий қабул жараёнлари бугун Косонсой туманида ҳамда Наманган шаҳрида давом этади.


Шавкат Мирзиёев «Samarkand city» қурилишига доир лойиҳалар билан танишди | Uzbekistan Today\nБош саҳифа / Сиёсат / Шавкат Мирзиёев «Samarkand city» қурилишига доир л...\nЎзбекистон Республикаси президенти Шавкат Мирзиёев 18 август куни Самарқандда шаҳар инфратузилмасини ривожлантиришга доир лойиҳалар билан танишди. Бу ҳақда президент матбуот хизмати хабар берди.\nМаълумки, Амир Темур кўчасининг икки ёнида қарийб 14 гектар майдонда «Samarkand city» бунёд этиш режалаштирилган. 2017−2020 йилларга мўлжалланган тадбирлар дастури доирасида амалга оширилаётган мазкур лойиҳа Самарқанднинг туристик салоҳиятини замон талаблари даражасига кўтаришга қаратилган. Бугунги кунда хорижлик инвесторлар жалб этилиб, бир нечта шартнома ва битимлар имзоланган.\nСамарқанднинг ҳозирги сайёҳлик салоҳияти тарихий қадамжолар ҳисобига. «Samarkand city» замонавий туризм маркази бўлади. Дунёда нимаики хизмат турлари бўлса, бу ерда мухайё бўлиши керак. Бу ердаги иншоот ва кўнгилочар масканлар мунтазам ишлаши, харажатни оқлаб, даромад келтириши зарур, деди Шавкат Мирзиёев.\n“Самарқандда йўллар, бинолар, транспорт инфратузилмаси, ўриндиқларгача — ҳамма-ҳаммаси чуқур ўйланиши, инсонлар учун қулай бўлиши лозим”, деди давлат раҳбари.


Коронавирусдан тузалган одам қандай даволанганини сўзлаб...\n20.03.2020 12:54 0 23950\nБйонда Халитининг 2017 йилда тушган сурати\nТвиттер ижтимоий тармоғида, АҚШлик коронавирусга чалинган 22 ёшли қиз — Бйонда Халитининг твитлари миллионлаб лайк ва ретвит қилинмоқда. Қуйида сизга унинг бошидан ўтказганлари ва маслаҳатларининг таржимасини ҳавола этамиз.\n«Мен 22 ёшдаман, менда COVID-19 вируси аниқланди. Бу ҳақида ёзишдан олдин анча иккиландим, лекин пандемия натижасида юзага келадиган хавотир ва стрессни камайтириш учун мени ёшимдаги инсонларга ўз тажрибам ҳақида сўзлаб беришга қарор қилдим.\n1-кун: Бу енгил қуруқ йўтал ва озгина томоқ қизариши билан бошланди. Кечга томон жуда чарчадим\n2-кун: Бошимда шу қадар кучли босим ҳис қилдимки, ҳатто иложи борича енгил йўталишга ҳаракат қилишимга тўғри келди. Тунда терладим ва иситма кўтарилди. Битта симптомга алоҳида эътибор қаратдим – кўзларим жисмонан оғрий бошлади. Улар сезувчан ва оғриқли эди, кўзларни ҳаракатга келтириш ноқулай эди. Симптомларни ўрганиб чиқиш натижасида менда мигрен деган хулосага келдим, лекин кун бўйи ухлаганимга қарамай «мигрен» ҳеч ўтиб кетмади.\n3-кун: Қаттиқ қувватсизлик, кун бўйи фақат ухладим ва иситма қилиб чиқдим. Менда қуйидаги симптомлар пайдо бўлди: қуруқ йўтал, бош оғриғи (мигрен), совуқ тер, иситма ва кўнгил айниши. Шифокорларга мурожаат қилишга қарор қилдим, менда грипп ва стрептококк йўқлигини аниқлашди. Шифокор менда инфекция борлигини таҳмин қилди ва антибиотик билан 800 мг ибупрофен ёзиб берди. Мен кўпроқ суюқлик ичишга ҳаракат қилдим ҳамда витамин ва пробиотиклар сотиб олдим. Тунда менда ҳали ҳам иситма бор эди.\n4-кун: Ниҳоят иситма қилмадим, лекин янги симптом пайдо бўлди: нафас қисилиши. Нафас олишим қийинлашди, худди кўкрагимда ғишт осилиб тургандек. Интернет тармоғида учратган тестни (нафасингизни 10 секунд ичида ушлаб туринг) ўзимда синаб кўришга қарор қилдим, тестни ҳеч қандай қийинчиликсиз бажара олдим. Коронавирусга тест топширишга қарор қилдим, лекин бу анча қийин масала эди. Мен уйдан чиқмай карантинга амал қилишда ва суюқлик, суюқлик ва яна суюқлик ичишда давом этдим.\n5-кун: Симптомлар: томоқ оғриши, йўтал, нафас қисилиши. Яна ўша шифокорга мурожаат қилдим ва коронавирусга тест топшираман деб туриб олдим. Шифокор менга ҳаётий муҳим кўрсаткичларим «нормал ҳолатда» эканлигини айтди, аммо мен ўз қароримда қатъий турдим. Менга кўкрак қафаси рентгени ҳам қилишди, натижаси яхши чиқди. Менга уй карантинида қолишимни ва тест жавоблари 5-6 кунда чиқишини айтишди!\n6-кун: Доимий антибиотик ва ибупрофен ичишим натижасида мени симптомларим қуйидагича: томоқ оғриши, йўтал, нафас қисилиши. Қувват даражаси кўтарила бошлади.\n7-кун: Симптомлар: томоқда енгил оғриқ, енгил йўтал, нафас қисилиши. Қувват даражаси кўтарилишда давом этди.\n8-кун: Симптомлар: енгил йўтал. Ўзимни яна соғлом ҳис қила бошладим. Энергия!\n9-кун: Симптомлар: йўталим сал оғирроқ эди, қувват даражаси нормал ҳолатда.\n10-кун: Симптомлар: енгил йўтал, балғам, нормал қувват даражаси. Лабораториядан тест натижалари келди: ИЖОБИЙ.\nКарантинда қолишда давом этдим. Бугун (18 март) ўзимни жуда яхши ҳис қиляпман. Мен такрорий тестдан ўтишим керак. Ҳозирча менга тестга йўлланма берадиган шифокорни топганимча йўқ.\nМен ҳамма бир нарсани билишларини хоҳлардим, мен доктор тавсиясига кўра уйдан ҲEЧ ҚАЕРГА чиқмадим. Жуда кўп суюқлик истеъмол қилдим. Суюқликнинг муҳимлигини яна бир бор таъкидлаб ўтмоқчиман!\nМенга ибупрофен симптомларни оғирлаштиришини айтишди. Олдин айтиб ўтганимдек, ибупрофенни COVID-19 га тест топширгунимга қадар менга шифокор ёзиб берганди. Мен ибупрофенни 4 кун ичдим ва кейин ичишда давом этишга ҳожат сезмадим.\nМен барча кўришган, муомалада бўлган инсонларга менда COVID-19 аниқланганлиги ҳақида ЗУДЛИК билан хабар бердим.\nКасаллик нимага ўхшайди, деб савол йўллаганларга жавобим: бундан олдин шамоллаш касалликларини бундан оғирини ҳам бошдан кечирганман. Мен ўз ҳолатимга 10 дан 4 балл берган бўлардим. Касалликнинг дастлабки 3 куни энг қийин давр бўлди.»\nКоронавирус Кеча, 23:48\nИккита ҳудудда 108 та коронавирус ҳолати қайд этилди\nКоронавирус Кеча, 17:58\nЮртимизнинг деярли барча ҳудудларида коронавирусдан тузалиш ҳолати қайд этилди


ӨЗБЕКИСТАН ПРЕЗИДЕНТИ ШАВКАТ МИРЗИЁЕВТИҢ САМАРҚАНД ҚАЛАСЫНДА ӨЗБЕКИСТАН РЕСПУБЛИКАСЫНЫҢ БИРИНШИ ПРЕЗИДЕНТИ ИСЛАМ КӘРИМОВТЫҢ МАВЗОЛЕЙ КОМПЛЕКСИ АШЫЛЫЎЫНА БАҒЫШЛАНҒАН МӘРЕСИМИМДЕГИ ШЫҒЫП СӨЙЛЕГЕН СӨЗИ | Qaraqalpaqstan Xabar Agentligi\nӨЗБЕКИСТАН ПРЕЗИДЕНТИ ШАВКАТ МИРЗИЁЕВТИҢ САМАРҚАНД ҚАЛАСЫНДА ӨЗБЕКИСТАН РЕСПУБЛИКАСЫНЫҢ БИРИНШИ ПРЕЗИДЕНТИ ИСЛАМ КӘРИМОВТЫҢ МАВЗОЛЕЙ КОМПЛЕКСИ АШЫЛЫЎЫНА БАҒЫШЛАНҒАН МӘРЕСИМИМДЕГИ ШЫҒЫП СӨЙЛЕГЕН СӨЗИ\nАссалаўма әлейкум, әзиз ўатанласлар!\nҲүрметли Татьяна Акбаровна!\nҚәдирли Самарқанд халқы!\nУсы күнлерде Өзбекистан Республикасының Биринши Президенти ҳүрметли Ислам Әбдиғаниевич Кәримовтың 80 жыллығы пүткил елимизде кеңнен белгиленип атырғаны, бәршеңизге белгили.\nМине, ҳәзир ғана Қашқадәрья ўәлаятында болып қайттық. Қаршы қаласында Ислам Әбдиғаниевичтиң ҳүрметине қурылған естеликтиң салтанатлы ашылыўы ҳәм қайыр-сақаўат мәресими болып өтти. Әне, усы еслеў илажларының даўамы сыпатында сизлер менен әййемги Самарқанд қаласында, шын мәнисиндеги теберик орында және бир тарийхый ўақыя мүнәсибети менен жыйналып турмыз.\nӘййемги Самарқанд диярындағы ең бириши мешит есапланған белгили Ҳәзирети Хизр комплексиниң жанында Биринши Президентимиздиң мавзолей естелигиниң ашылыў мәресиминде қатнаспақтамыз.\nҚаншама уллы ўақыялардың гүўасы болған, не деген уллы инсанлар мәңги жерленген усы ески орында, Ҳәзирети Хизр ҳәм Шоҳи Зинда зыярат етиў орынларының жанына бүгин және бир қутлы зыярат етиў орны қосылмақта.\nӨзиниң ўәсиятына бола Биринши Президентимиз мине усы мүбәрек орынға жерленген еди.\nБиз бул естелик комплексин кең ҳәм үлкен майданда, оғада саўлатлы етип қурыўымыз да мүмкин еди, әлбетте. Бирақ, бир ҳақыйқат ҳәммемизге жақсы белгили: марҳум Ислам аға оғада кишипейил, әпиўайы инсан еди. Артықша дәбдебени жақтырмайтуғын еди.\nКөпти көрген, данышпан халқымыз жақсы түсинеди: уллы шахслардың ҳүрметине қурылған естеликлердиң баҳасы, бәринен бурын, әне, усы инсанның өз халқы ҳәм Ўатаны, келешек әўладлар алдындағы жақсы ҳәм саўаплы ислери, адамлардың жүрегинде қалдырған өшпес естелиги менен өлшенеди.\nБәршемиз гүўамыз: Ислам аға қайтыс болғанынан соң пүткил халқымыздан, жер жүзиниң ҳәр қыйлы үлкелеринен бул жерге көп мыңлаған зыяратшылар ағылып келе баслады. Соның өзи-ақ ғәрезсиз Өзбекистан мәмлекетиниң тийкарын салыўшы, елимизге 27 жыл даўамында басшылық еткен Биринши Президентимиз өзиниң уллы тарийхый хызметлери менен халқымыздың ядында, дүнья жәмийетшилигиниң арасында қаншелли жарқын из қалдырғанын көрсетеди.\nБүгин усы мавзолейдиң ашылыўы менен зыяратшылардың ағымы және де көбейетуғынына исенемен. Бул орын адамлардың, әсиресе, жас әўладымыздың қәдеми ҳеш қашан үзилмейтуғын муқаддес зыярат етиў орнына, үлкен тәрбия орайына айланады.\nУллы Елбасшымызға көрсетилип атырған жоқары ҳүрмет-иззет туўралы, оның мазмун-мәниси ҳәм әҳмийети ҳаққында сөз етип, жақын өтмиште бәршемиздиң жүрегимизде аўыр жарақат болып қалған бир ўақыя көз-алдымыздан өтетуғыны тәбийғый, деп ойлайман.\nБиз басқаларға бойсынып жасаған езиўшилик дүзим дәўиринде пүткил саналы өмирин ел-халықтың раўажланыўына бағышлаған инсанлар, бәринен бурын, республикамыз басшыларының естелигине, тилекке қарсы, мүнәсип ҳүрмет-иззет көрсетилмеди. Оның орнына олардың абыройына ҳәр қыйлы жала ҳәм дөҳметлер жаўдырылғанын кексе әўлад ўәкиллери, ҳүрметли ветеранларымыз ҳәзирге шекем өкиниш пенен еслейди.\nИнсаныйлықты, инсанның естелигин бәрқулла әзиз ҳәм муқаддес деп билетуғын бизиң халқымыз бундай әдалатсыз ислерди ҳасла қабыл етпейди. Елимизде бундай намақул ислерге енди ҳеш қашан жол қойылмайды.\nЎатан ушын, халық ушын пүткил өмирин бағышлаған, өзин аямай, пидайы хызмет еткен уллы инсанларға жоқары ҳүрмет көрсетиў бизиң елимизде бәрқулла биринши орында турыўы, керек болса, турмысымыздың қағыйдасына айланыўы зәрүр. Сонда ғана биз өз қәдир-қымбатын терең аңлаған, басқалар да ҳүрмет ететуғын халық ҳәм миллет сыпатында өзлигимизди көрсете аламыз.\nКөз алдымызда бой тиклеп турған усы бийтәкирар комплекс, бәринен бурын, ғәрезсизлигимиздиң тийкарын салыўшысы болған ҳүрметли Ислам Әбдиғаниевичтиң мәңги естелигине халқымыздың шексиз ҳүрмет-иззети менен меҳир-муҳаббатының әмелий көриниси сыпатында қурылды.\nЕлимиздиң барлық аймақларынан келген мыңлаған қурылысшылар тәрепинен қысқа мүддетте бул жерде кең көлемли қурылыс ҳәм абаданластырыў жумыслары әмелге асырылды. Усы саўлатлы мавзолей комплексин қурыўда Шығыс дүньясы, атап айтқанда, Ислам Әбдиғаниевич жанынан артық сүйген Самарқандтың тарийхый естеликлери, миллий архитектура мектебине тән усыллар менен дәстүрлер ҳәр тәреплеме есапқа алынды. Әмир Темур, Имам Бухарий, Имам Мотуридий, Хўжа Аҳрор Валий сыяқлы уллы бабаларымыз мавзолейлериниң гүмбезлеринен, бийбаҳа нағыслары менен дийўалындағы безеклеринен дөретиўшилик пайдаланылды.\nЕстелик комплексин зыярат етиўде әҳмийетли бир нәрсеге айрықша итибар бериўиңизди сорар едим. Мавзолейдиң текшелерине муқаддес Қуран аятлары менен ҳәдис үлгилери жазылған болып, оларда терең мазмун жәмленген. Бул илаҳий кәлималар ҳәр бир инсанды руўхый жақтан пәклениўге, турмыстың мазмун-мәнисин тереңирек аңлаўға шақырып турады.\nЗыярат етиў орнының жанында қурылған өзбеклерге тән гөззал әйўан дийўалларына мөрленген Биринши Президентимиздиң ҳикметли сөзлеринде айтылғанындай, инсан бул дүньядан өтип кеткенинен кейин де оның ийгиликли ислери, жарқын естелиги мәңги жасайды.\nБул бағдарда Ислам Әбдиғаниевичтиң өзи бәршемиз ушын жоқары ибрат ҳәм өрнек үлгиси болып жасады, десек, әйне ҳақыйқатты айтқан боламыз.\nПурсаттан пайдаланып, усы комплексти қурыўда қатнасқан архитекторлар менен қурылысшыларға, жумысты бөлип алып ислеўши шөлкемлердиң ўәкиллерине, усы қайыр-сақаўатлы иске үлес қосқан барлық инсанларға, Самарқанд халқына өзимниң атымнан, халқымыздың атынан терең миннетдаршылық билдириўге руқсат еткейсиз.\nМәрт ҳәм жоқары мәртебели, кеңпейил халқымыз ғәрезсиз Өзбекистанның биринши басшысы ҳүрметли Ислам Әбдиғаниевич Кәримовты, ол инсанның Ўатан алдындағы бийбаҳа хызметлерин ҳеш қашан умытпайды.\nБәршемиз ушын әзиз ҳәм қәдирли болған Ислам ағамыздың ақыретлери абат болсын!\nМине, усындай уллы инсанларды тәрбиялап өсирген халқымыз бәрқулла аман болсын!\nЕлимиз тыныш, аспанымыз ашық болсын!\n31.01.2018, 08:03 | 591 мәрте көрилди